text:
MFUNDO ZOTHANDIZA MABANJA | KULERA ANA
Zimene Mungachite Kuti Mwana Wanu Azikumverani
VUTO LIMENE LIMAKHALAPO
Tiyerekeze kuti munauza mwana wanu kuti azithimitsa foni yake ikakwana 10 koloko usiku. Koma nthawi zambiri mumamumva akulankhula pa foni 10 koloko itadutsa. Tiyerekezenso kuti munauza mwana wanu kuti ikamakwana 6 koloko madzulo azikhala atafika pakhomo. Koma nthawi zambiri akumafika pakhomo cha m’ma 7.
Choyamba, muyenera kudziwa chifukwa chimene mwana wanuyo samvera malamulo amene munakhazikitsa. Zimenezi zingakuthandizeni kudziwa mmene mungamuthandizire m’malo mongomuona kuti ndi wosamva.
ZIMENE ZIMACHITITSA
Kusapereka chilango. Ana ambiri achinyamata samvera dala malamulo a makolo awo chifukwa amangofuna kuona zimene makolo awo angachite akapanda kumvera. Mwachitsanzo, ngati kholo lanena kuti mwana aliyense wobwera mochedwa pakhomo azikwapulidwa, nthawi ina wachinyamata angachedwe dala kuti aone ngati makolo ake amukwapuledi. Kodi tinganene kuti mwana ameneyu ndi wosamva? Ayi. Chofunika kuchita pamenepa ndi kungopereka chilango chimene munanena kuti muzipereka mwana akafika mochedwa pakhomo. Ngati mutalephera kuchita zimenezi, mwana wanu wachinyamata angasiye kumvera malamulo anu chifukwa choona kuti simumapereka chilango.
Kuchulukitsa malamulo. Makolo ena amaikira ana awo malamulo ambirimbiri. Mwanayo akapanda kumvera malamulowo, makolowo amakwiya n’kumuwonjezera malamulo ena. Koma kawirikawiri zimenezi zimangowonjezera mavuto. Mukamapanikiza mwana wanu ndi malamulo ambirimbiri, amayamba kudana ndi lamulo lililonse limene mwamuikira. Kupanikiza mwana wanu ndi malamulo n’cholinga choti azikumverani tingakuyerekezere ndi kumasula nati yadzimbiri. Mukamaikakamiza imatha kuduka kapena mazinga amatha kunyenyeka. Njira yabwino ndi kupaka girisi kapena kuthira oyilo kuti ifewe.
Choncho, muyenera kupatsa mwana wanu chilango choyenera. Simuyenera kumpatsa chilango n’cholinga chofuna kumukhaulitsa, koma muzimpatsa chilango n’cholinga chomuthandiza kuti akhale ndi khalidwe labwino. Kodi mungachite bwanji zimenezi?
ZIMENE MUNGACHITE
Muzipereka malamulo omveka bwino. Ana amafunika kudziwa malamulo amene ayenera kutsatira komanso chilango chimene mungawapatse akapanda kumvera. —Lemba lothandiza: Agalatiya 6:7.
Yesani izi: Lembani malamulo onse amene munakhazikitsa panyumba panu. Ndiyeno dzifunseni kuti: ‘Kodi sindinachulutse malamulowa? Kapena m’pofunika kuwonjezera? Kodi pali malamulo ena ofunika kuwachotsa? Kodi m’pofunika kusintha malamulo ena chifukwa chakuti mwana wanga wakula?’
Musamasinthesinthe. Achinyamata amasokonezeka akaona kuti mukuwalanga pa zinthu zimene nthawi ina atachita zomwezo simunawalange.—Lemba lothandiza: Mateyu 5:37.
Yesani izi: Muzipereka chilango chogwirizanadi ndi zimene mwanayo walakwitsa. Mwachitsanzo, ngati munamuuza mwana wanu kuti azikhala atafika pakhomo 6 koloko, iye n’kubwera m’ma 9 koloko usiku, mungam’patse chilango choti azibwera 5 koloko.
Muzikhala ololera. Mwana akayamba kuchita zabwino muzimuchotsera malamulo ena ndipo zimenezi zingasonyeze kuti ndinu ololera.—Lemba lothandiza: Afilipi 4:5.
Yesani izi: Kambiranani ndi mwana wanu malamulo amene munakhazikitsa. Mungam’patsenso mwayi woti asankhe yekha chilango chomwe akuona kuti n’choyenera akalakwitsa zinazake. Ana ambiri savutika kumvera malamulo ngati anapanga nawo malamulowo.
Muziwathandiza kukhala ndi makhalidwe abwino. Mukamaika malamulo, cholinga chanu chisamakhale choti mwanayo azingomvera malamulowo, koma kumuthandiza kuti akhale ndi chikumbumtima chabwino choti chizimuthandiza kudziwa chabwino ndi choipa. (Onani bokosi lakuti, “Athandizeni Kuti Akhale ndi Makhalidwe Abwino”)—Lemba lothandiza: 1 Petulo 3:16.
Yesani izi: Muzitsatira mfundo a m’Baibulo chifukwa muli “malangizo amene amathandiza munthu kuzindikira” komanso nzeru zake n’zothandiza kuti “munthu wosadziwa akhale wochenjera, kuti wachinyamata akhale wodziwa zinthu ndiponso kuti azitha kuganiza bwino.”—Miyambo 1:1-4.
Onaninso
Phunzitsani Ana Anu Kuti Azigwiritsa Ntchito Intaneti Moyenera
Kodi mungatani kuti musamangoikira mwana wanu malamulo koma muzimuphunzitsa kuti azitha kusankha zinthu mwanzeru?


c: text/html

text:
Anapulumutsidwa Akufuna Kudzipha
ANTHU awiri a Mboni za Yehova akulalikira kunyumba ndi nyumba, anafika panyumba ina. Atagogoda, bambo wina yemwe anali ndi nkhope yachisoni anatsegula chitseko, ndipo m’katimo mumaonekera chingwe chimene anachimangirira kumasitepe opita kuchipinda chosanja.
Bamboyo atauza anthu a Mboniwo kuti alowe, iwo anamufunsa za chingwecho. Bamboyo anawauza kuti anali atatsala pang’ono kudzimangirira pamene amamva kugogoda pachitseko chake ndipo anaganiza kuti atsegule chitsekocho komaliza asanadzikhweze. Anthu a Mboniwo anayesetsa kulimbikitsa bamboyo kuti asadziphe ndipo anam’perekeza kwa dokotala yemwe anamuthandiza.
Nkhani imeneyi inalembedwa m’nyuzipepala ina ya ku Belgium. Komabe, sikuti ndi nthawi yokhayi pamene a Mboni za Yehova anathandiza munthu kuti asadziphe. Taonani nkhani zina zotsatirazi zomwe zinachitika m’mayiko osiyanasiyana zofanana ndi nkhani imeneyi.
Mayi wina ku Greece analemba kuti: “
Mwamuna yemwe ndinkakhala naye ankandichitira nkhanza zoopsa moti ndinayamba kudwala matenda a maganizo. Ndinkavutika maganizo kwambiri moti ndinaganiza zongodzipha basi. Maganizo oti ndidziphe akandibwerera, ndinkamvako bwino chifukwa ndinkaona kuti ndisiyana ndi mavuto anga.”
Komabe mayiyu anayesetsa kupita kwa madokotala a matenda a zamaganizo kuti amuthandize. Patangopita nthawi yochepa, anakumana ndi a Mboni ndipo anayamba kuphunzira Baibulo kenako anayamba kufika kumisonkhano yawo. Mayiyo analemba kuti: “
Abale ndi alongo amandikonda kwambiri. Ndipotu ndakhala ndikusowa chikondi chimenechi kwa zaka zonsezi.
Pano ndapeza anzanga enieni amene ndimawadalira. Panopa ndine wosangalala ndipo sindidera nkhawa za m’tsogolo.”
Mayi wina wa Mboni ku England analemba kuti: “
Munthu wina yemwe ndimadziwana naye anandiimbira foni usiku atakhumudwa kwambiri n’kundiuza kuti akufuna kudzipha usiku womwewo. Choncho ndinagwiritsa ntchito mfundo zimene ndinawerenga mu Galamukani! ya May 2008 n’kumulimbikitsa kuti asadziphe. Ndinakambirana nayenso malemba angapo pomulimbikitsa. Zimenezi zinathandiza chifukwa panopa, ngakhale kuti adakali ndi mavuto, safunanso kudzipha.”
Ku Ghana, munthu wina wa Mboni za Yehova dzina lake Michael anayamba kucheza ndi mayi wina yemwe amagulitsa zinthu kuntchito kwake. Tsiku lina Michael anaona kuti mayiyo wakhumudwa kwambiri ndipo anamufunsa chifukwa chake wakhumudwa.
Mayiyo anati amaganizira zongodzipha chifukwa mwamuna wake anamusiya n’kukatenga mkazi wina. Michael anamulimbikitsa kuti asadziphe ndipo anam’patsa mabuku awiri amene amafotokoza Malemba. Zimenezi zinathandiza mayiyo kuti asamaganizenso zodzipha. Mayiyo anapitiriza kuphunzira Baibulo ndipo panopo ndi wa Mboni za Yehova.
Nyuzipepala ina ku United States inalemba nkhani yakuti mnyamata wina wa Mboni ankagwira ntchito yolalikira ndipo anaona galimoto itangoima koma ikulira.
Mnyamatayo anati: “Nditayang’anitsitsa, ndinaona kuti kotulukira utsi kwa galimotoyo kwalumikizidwa paipi. Mbali ina ya paipiyo inalowa mkati mwa galimotoyo kudzera pawindo ndipo panamatidwa zolimba kuti utsi usamatuluke m’galimotomo.
“Ndinathamanga n’kufika pamene panali galimotoyo ndipo nditasuzumira mkati, ndinaona mayi akulira pakatikati pa utsi wakuda kwambiri. Ndinakuwa kuti, ‘Kodi mayi inu, mwatani?’
“Nditagwira chitseko kuti nditsegule, ndinaona kuti m’galimotoyo munalinso ana atatu omwe anawaika pampando wakumbuyo. Nditatsegula, mayiyo anati: ‘Mundisiye ndife basi! Ndisiyeni! Ndife pamodzi ndi ana angawa.’
“Koma ine ndinati, ‘Chonde mayi, musachite zimenezi. Zimene mukufuna kuchitazi sizithandiza.’
“Mayiyo anayankha kuti: ‘Ndikufuna ndizipita kumwamba pamodzi ndi ana angawa.’
“Apa n’kuti mayiyo akulirabe ndipo ndinagwada. Nanenso ndinayamba kulira ndipo ndinachondereranso mayiyo kuti: ‘Chonde mayi, musachite zimenezi.’ Kenako ndinalowa m’galimotoyo n’kumutulutsa mwapang’onopang’ono, nditamukumbatira.
“Mwadzidzidzi ndinangomva mayiyo akukuwa kuti, ‘Nditulutsireni ana angawo asanafe!’
“Nthawi yomweyo ndinatulutsa ana onse. Panali ana awiri aakazi, wazaka 5 wazaka 4 komanso panali kamnyamata kazaka ziwiri. Anawo anali pampando wakumbuyo ndipo samadziwa chilichonse.
“Nditatulutsa anthu onse anayi, ndinazimitsa injini ya galimotoyo. Kenako anthu 5 tonse tinakhala pampanda wina ndipo ndinafunsa mayiyo kuti, ‘N’chifukwa chiyani munachita zimenezi?’”
A Mboni za Yehova amaona kuti moyo ndi mphatso ya mtengo wapatali yochokera kwa Mlengi wathu. Padziko lonse lapansi, iwo amayesetsa kutonthoza anthu amene achibale awo anadzipha komanso amayesetsa kuthandiza anthu amene akufuna kudzipha.
Onaninso
Kodi Kudzipha Ndi Njira Yabwino Yothetsera Mavuto
N’chiyani chingachititse munthu kumaona kuti imfa si mdani?

robotstxt: allowed

filter: keep


text:
GRANITAS, UABKhadi pafupifupi bizinesi
GRANITAS, UAB
Akukonzekera, Konkire kasakaniza, Konkire kusanganikirana, Konkire zamgululi, Kumaliza mulitali +14
Zikalata
Map
Ntchito gulu
Akukonzekera, Konkire kasakaniza, Konkire kusanganikirana, Konkire zamgululi, Kumaliza mulitali, Midadada konkire, Midadada nyumba, Miyala panja, Mortars, Mphamvu ndi zinthu zina zachilengedwe, Stone akuwaza, Stone chokongoletsera, Stone chomenyedwa, Stone processing, Stone zamgululi, Stone zida, Yobereka konkire, Zomangamanga, malo, Zomangira
Qr code
vCard
Website
Site dzina: UAB "GRANITAS" | | Granito, dolomito skalda, betono ir akmens gaminiai


text:
MARCH 20, 2014
NKHANI ZA PADZIKO LONSE
Bambo Guy H. Pierce, Omwe Anali M’Bungwe Lolamulira la Mboni za Yehova, Amwalira
NEW YORK—Bambo Guy H. Pierce, omwe anali a m’Bungwe Lolamulira la Mboni za Yehova, anamwalira Lachiwiri pa March 18, ali ndi zaka 79. Iwo amwalirira kulikulu la dziko lonse la Mboni za Yehova ku Brooklyn, New York.
Bambo Pierce anagwirapo ntchito m’makomiti osiyanasiyana oyang’anira ntchito imene a Mboni za Yehova amagwira, kuphatikizapo ntchito yawo yophunzitsa Baibulo yomwe ikuchitika padziko lonse. Chifukwa cha maudindo amenewa, bambowa ankayenda maulendo ambirimbiri kuzungulira dziko lonse lapansi ndipo ankagwiritsa ntchito nthawiyi kumalimbikitsa a Mboni za Yehova anzawo. Ngakhale kuti ankatanganidwa chonchi, ankayesetsabe kupeza mpata wolimbikitsa kapena kupereka malangizo kwa ena. Ndipo anthu ankamasuka nawo chifukwa ankakonda tinthabwala komanso kumwetulira. Anzawo amene ankawadziwa bwino anafotokozanso kuti anthu a mitundu komanso zikhalidwe zosiyanasiyana ankawakonda kwambiri a Pierce. Pa mwambo wa anthu amene anamaliza maphunziro awo a ntchito yolalikira nthawi zonse, bambo Pierce anafotokoza mfundo imene iwowo ankaitsatira pa moyo wawo. Iwo anati: “Nthawi zonse muzionetsetsa kuti mukuyendera mfundo zabwino, komabe khalani ololera. Osakanyoza anthu amene ali m’gawo lanu chifukwa chakuti chikhalidwe chawo ndi chosiyana ndi chanu.”
Bambo Guy Hollis Pierce anabadwa pa November 6, 1934 ku Auburn, m’dera la California. Anabatizidwa kukhala wa Mboni za Yehova pa August 14, 1955, ali ndi zaka 20. Pa May 30, 1977, anakwatira a Penelope (Penny) Wong, omwenso ndi a Mboni za Yehova, ndipo anabereka ana angapo. Kenako Bambo ndi Mayi Pierce anayamba kugwira ntchito yophunzitsa ena Baibulo nthawi zonse. M’kupita kwa nthawi, Bambo Pierce anayamba utumiki woyendera mipingo ya Mboni za Yehova m’madera osiyanasiyana m’dziko la United States. Iwo ankalimbikitsa anthu m’mipingo ndiponso ankalimbikitsa anthu omwe ankagwira ntchito yophunzitsa ena Baibulo nthawi zonse. Mu 1997, banja la a Pierce linaitanidwa kuti likatumikire ku ofesi ya Mboni za Yehova ya United States. Pa October 2, 1999, Bambo Pierce anakhala m’gulu la anthu amene ali m’Bungwe Lolamulira.
Bambo Pierce anali tcheyamani pa msonkhano wa pachaka wa bungwe la Watch Tower Bible and Tract Society of Pennsylvania, womwe unachitika pa October 5 ndi 6, 2013. Anthu 1,413,676 a m’mayiko 31, anamvetsera msonkhanowu kumalo omwe unkachitikira, kapena kudzera pa vidiyo ya pa Intaneti. Ndipo webusaiti yovomerezeka ya a Mboni za Yehova inanena kuti aka kanali koyamba kuti anthu a Mboni ochuluka chonchi asonkhane pamodzi.
Bambo Pierce asiya mkazi wawo Penny, ana 6 ndiponso zidzukulu zambiri. A Mboni za Yehova padziko lonse sadzawaiwala a Pierce chifukwa bambowa ankaona kuti a Mboni onse anali a m’banja limodzi.
M’chikalata chimene anzawo a m’Bungwe Lolamulira analemba, anafotokoza kuti Bambo Pierce anali ndi “chikhulupiriro cholimba komanso ankayesetsa kutsatira malamulo a Yehova.” M’chikalatacho munalinso mawu akuti: “Tipitiriza kulimbikitsidwa pa zaka zikubwerazi tikamakumbukira mmene Bambo Pierce ankachitira zinthu molimba mtima komanso mokhulupirika.”
Lankhulani ndi:
Kuchokera m’mayiko ena: J. R. Brown, Office of Public Information, tel. +1 718 560 5000


text:
MUTU 137
Anaonekera kwa Anthu Ambiri Mwambo wa Pentekosite Usanachitike
MATEYU 28:16-20 LUKA 24:50-52 MACHITIDWE 1:1-12; 2:1-4
YESU ANAONEKERA KWA ANTHU AMBIRI
YESU ANAKWERA KUMWAMBA
YESU ANATUMIZA MZIMU WOYERA KWA OPHUNZIRA 120
Yesu ataukitsidwa anakonza zoti akakumane ndi atumwi ake 11 paphiri lina ku Galileya. Ophunzira enanso pafupifupi 500 anafikanso pamalowa ndipo ena mwa iwo ankakayikirabe kuti Yesu waukitsidwa. (Mateyu 28:17; 1 Akorinto 15:6) Koma zimene Yesu anawauza pa nthawiyi zinathandiza aliyense kuti akhulupiriredi zoti iye anauka.
Yesu anawauza kuti Mulungu anamupatsa mphamvu zolamulira kumwamba komanso padziko lapansi. Iye analimbikitsa ophunzira ake kuti: “Choncho pitani mukaphunzitse anthu a mitundu yonse kuti akhale ophunzira anga. Muziwabatiza m’dzina la Atate, ndi la Mwana, ndi la mzimu woyera, ndi kuwaphunzitsa kusunga zinthu zonse zimene ndinakulamulirani.” (Mateyu 28:18-20) N’zosangalatsa kuti Yesu ataukitsidwa ankafunitsitsa kuti uthenga wabwino ulalikidwe.
Otsatira onse a Yesu amene analipo pa nthawi imeneyo, kaya ndi amuna, akazi komanso ana, anapatsidwa ntchito yophunzitsa anthu kuti akhale ophunzira ake. Anawauzanso kuti anthu otsutsa adzayesetsa kulepheretsa ntchito yolalikira komanso yophunzitsa anthu ndipo anawalimbikitsa kuti: “Ulamuliro wonse waperekedwa kwa ine kumwamba ndi padziko lapansi.” Kodi zimenezi zinawalimbikitsa bwanji otsatira akewo? Yesu anawauza kuti: “Ine ndili pamodzi ndi inu masiku onse mpaka m’nyengo ya mapeto a nthawi ino.” Yesu sankatanthauza kuti anthu onse amene adzagwire nawo ntchito yolalikira adzapatsidwa mphamvu zochitira zozizwitsa. Koma ankatanthauza kuti mzimu woyera udzawathandiza kugwira ntchitoyi.
Yesu atangoukitsidwa anaonekera kwa ophunzira ake kwa “masiku onse 40.” Pa nthawi imeneyo iye ankaonekera kwa ophunzira ake ali ndi thupi ngati lathuli pofuna kuwapatsa ‘umboni wotsimikizika, . . . kuti ali moyo.’ Anawapatsanso malangizo onena “za ufumu wa Mulungu.”—Machitidwe 1:3; 1 Akorinto 15:7.
Zikuoneka kuti atumwiwo ali ku Galileya, Yesu anawauza kuti abwerere ku Yerusalemu. Atakumana nawo ku Yerusalemuko anawauza kuti: “Musatuluke mu Yerusalemu, koma muyembekezere chimene Atate analonjeza, chimene munamva kwa ine. Chifukwa Yohane anabatizadi ndi madzi, koma pasanathe masiku ambiri mudzabatizidwa ndi mzimu woyera.”—Machitidwe 1:4, 5.
Kenako Yesu anakumananso ndi atumwi ake ndipo “anawatsogolera kupita nawo ku Betaniya.” Betaniya anali chakum’mawa, kumunsi kwa phiri la Maolivi. (Luka 24:50) Ngakhale kuti Yesu anali atawauza zoti apita kumwamba, atumwiwo ankaganizabe kuti Ufumu wake ukhazikitsidwa padziko lapansi pa nthawiyo.—Luka 22:16, 18, 30; Yohane 14:2, 3.
Moti anamufunsa Yesu kuti: “Ambuye, kodi mubwezeretsa ufumu kwa Isiraeli pa nthawi ino?” Koma iye anangowayankha kuti: “Si kwa inu kudziwa nthawi kapena nyengo zimene Atate waziika pansi pa ulamuliro wake.” Kenako anawauzanso za ntchito imene ankafunika kugwira. Iye anati: “Mzimu woyera ukadzafika pa inu, mudzalandira mphamvu. Pamenepo mudzakhala mboni zanga mu Yerusalemu, ku Yudeya konse ndi ku Samariya, mpaka kumalekezero a dziko lapansi.”—Machitidwe 1:6-8.
Yesu adakali pamodzi ndi atumwi ake aja paphiri la Maolivi, anayamba kukwera kumwamba. Kenako mtambo unamuphimba moti atumwi ake aja sanamuonenso. Yesu ataukitsidwa ankaonekera kwa anthu ali ndi thupi ngati lathuli. Koma pa nthawiyi, Yesu anakwera kumwamba ali ndi thupi lauzimu. (1 Akorinto 15:44, 50; 1 Petulo 3:18) Atumwi okhulupirikawo ankangoyang’anitsitsabe Yesu akukwera kumwamba koma kenako anaona “amuna awiri ovala zoyera” ataima pambali pawo. Amunawo anali angelo ndipo anawafunsa kuti: “Amuna inu a ku Galileya, n’chifukwa chiyani muli chilili choncho kuyang’ana kuthambo? Yesu ameneyu, amene watengedwa kupita kumwamba kuchoka pakati panu, adzabwera m’njira yofanana ndi mmene mwamuonera akukwera kuthambo.”—Machitidwe 1:10, 11.
Pamene Yesu ankachoka padziko lapansi kupita kumwamba, ndi otsatira ake okhulupirika okha omwe anamuona. Choncho “adzabwera m’njira yofanana” kutanthauza kuti ndi otsatira ake okhulupirika okha amene adzazindikire kuti Yesu wayamba kulamulira monga Mfumu.
Zimenezi zitachitika, atumwi anabwerera ku Yerusalemu. Atafika atumwiwo limodzi ndi ophunzira ena, kuphatikizapo “Mariya mayi a Yesu, . . . ndi abale ake a Yesu” anayamba kusonkhana. (Machitidwe 1:14) Anthuwa ankati akasonkhana ankapemphera. Nkhani imodzi imene anaipempherera kwambiri inali yosankha wophunzira wina woti alowe m’malo mwa Yudasi Isikarioti kuti nambala ya atumwi ikhalebe 12. (Mateyu 19:28) Ankafuna kusankha wophunzira amene anaona zimene Yesu anachita ali padziko lapansi komanso amene anamuona ataukitsidwa. Posankha wophunzirayo anachita maere kuti asankhe zinthu mogwirizana ndi zimene Mulungu amafuna. Aka kanali komaliza kuti maere atchulidwe m’Baibulo. (Salimo 109:8; Miyambo 16:33) Anasankha Matiya, yemwe mwina anali m’gulu la ophunzira 70 amene Yesu anawatuma kuti akalalikire ndipo “anamuphatikiza pa atumwi 11 aja.”—Machitidwe 1:26.
Patangotha masiku 10, Yesu atapita kumwamba, Ayuda anachita mwambo wa Pentekosite wa mu 33 C.E. Pa tsikuli ophunzira pafupifupi 120 anasonkhana m’chipinda china chapamwamba ku Yerusalemu. Mwadzidzidzi m’chipindamo munamveka phokoso la mphepo yamphamvu. Ndiyeno panaoneka malawi a moto ooneka ngati malilime ndipo malawiwo anali pamutu pa wophunzira aliyense. Kenako ophunzira onsewo anayamba kulankhula zinenero zosiyanasiyana. Umenewu unali umboni wakuti ophunzirawo alandira mzimu woyera umene Yesu analonjeza kuti adzawatumizira.—Yohane 14:26.


text:
KORADO įgaliotasis atstovas
Khadi pafupifupi bizinesi
UAB VILSAN BALTIC
KORADO įgaliotasis atstovas
UAB VILSAN BALTIC
Air conditioners, Biofireplaces, Chakudya kutentha, Engineering ka, Fans +39
Zikalata
Map
Ntchito gulu
Air conditioners, Biofireplaces, Chakudya kutentha, Engineering ka, Fans, Fireplaces, Gasi, Heaters mpweya, Kachitidwe mpweya, Kachitidwe mpweya, Katundu kuikira, Kuikira, Kukatentha nyumba, Kumaliza ntchito, Kutchinjiriza, Kutchinjiriza ka, Kutchinjiriza zipangizo, Kutentha, Kutentha mipope, Kutentha zipangizo, Magawanidwe, Magetsi heaters, Makampani, kupanga, Makina, zipangizo, Malonda katundu, Mapampu, Matailosi sadzamukonda, Mfundo mkati, Mipope, Mipope kuikira, Mipope kuikira, Mipope pulasitiki, Mipope zimbudzi, Mipope zitsulo, Mphamvu ndi zinthu zina zachilengedwe, Mpweya wabwino design, Mpweya wabwino unsembe, Ndime mipope, Stone chokongoletsera, Stone zamgululi, Water, Yamachubu, Zokonza, Zomangamanga, malo
Qr code
vCard
Website
Site dzina: Šildymo radiatoriai | Konvektoriai » VilsanBaltic


text:
MUTU 18
‘Anaganizira Tanthauzo la Mawu Onsewo Mumtima Mwake’
1, 2. Fotokozani mmene ulendo wa Mariya unalili komanso chomwe chinapangitsa kuti ukhale wovuta kwa Mariyayo.
MARIYA anali atayenda kwa maola ambiri pa ulendo wopita ku Betelehemu. Kenako anayamba kutembenukira uku ndi uku ali pamsana pa bulu yemwe anakwera pa ulendowu. Mwamuna wake Yosefe ankayenda patsogolo n’cholinga choti azitsogolera buluyo. Pa nthawiyi n’kuti Mariya ali woyembekezera ndipo ankamva mwana akusunthasuntha m’mimba mwake.
2 Baibulo limanena kuti pa nthawiyi Mariya n’kuti ali “wotopa ndi pakati.” (Luka 2:5) Pamene ankadutsa m’minda yosiyanasiyana, n’kutheka kuti panali alimi ena amene anali m’minda yawo ndipo ankadabwa kuti n’chifukwa chiyani mayi wotopa chonchi ali pa ulendo. Kodi n’chiyani chinachititsa kuti Mariya ayende ulendo wautali chonchi kuchoka kwawo ku Nazareti?
3. Kodi Mariya anapatsidwa ntchito yotani, nanga m’nkhaniyi tiphunzira zotani?
3 Miyezi ingapo m’mbuyomo, mayi wachiyudayu anapatsidwa ntchito yapadera kwambiri. Ntchito yake inali yoti abereke mwana yemwe adzakhale Mesiya, Mwana wa Mulungu. (Luka 1:35) Koma mwanayo atatsala pang’ono kubadwa, panachitika zinthu zina zimene zinapangitsa kuti ayende ulendowu. Mariya anakumana ndi zinthu zambiri zoyesa chikhulupiriro chake. Tiyeni tione zimene zinam’thandiza kuti akhalebe wokhulupirika.
Ulendo Wopita ku Betelehemu
4, 5. (a) N’chiyani chinachititsa kuti Yosefe ndi Mariya apite ku Betelehemu? (b) Kodi lamulo limene Kaisara anapereka linachititsa kuti ulosi uti ukwaniritsidwe?
4 Pa nthawiyi, panali anthu ambiri amene ankapita kumizinda ya kwawo. Kaisara Augusto anali atapereka lamulo loti m’dzikomo muchitike kalembera, choncho aliyense anayenera kupita kumzinda wa kwawo kukalembetsa. Kodi Yosefe anatani atamva lamulo limeneli? Nkhaniyi imati: “Yosefe nayenso anachoka ku Galileya, mumzinda wa Nazareti, n’kupita ku Yudeya, kumzinda wa Davide wotchedwa Betelehemu, chifukwa anali wa m’banja ndi m’fuko la Davide.”—Luka 2:1-4.
5 N’zosadabwitsa kuti Kaisara anapereka lamuloli pa nthawi imeneyi, chifukwa ulosi wina umene unalembedwa zaka pafupifupi 700 m’mbuyomo, unalosera kuti Mesiya adzabadwira ku Betelehemu. Panali mzinda wina wotchedwa Betelehemu womwe unali pamtunda wa makilomita 11 kuchokera ku Nazareti. Koma ulosiwu unanena mwachindunji kuti Mesiya adzabadwira ku “Betelehemu Efurata.” (Werengani Mika 5:2.) Kuchokera ku Nazareti kudzera ku Samariya, umenewu unali ulendo wa makilomita 130 ndipo njira yake inali yodutsa m’mapiri. Kumeneku n’kumene Yosefe anayenera kupita, chifukwa n’kumene kunali kumudzi kwa Mfumu Davide. Yosefe ndi mkazi wake Mariya anali mbumba za Davide.
6, 7. (a) Kodi ndi zinthu ziti zimene zinapangitsa kuti ulendo wopita ku Betelehemu ukhale wovuta kwa Mariya? (b) Kodi Mariya ankasankha bwanji zochita atakwatiwa ndi Yosefe? (Onaninso mawu a m’munsi.)
6 Popeza Mariya anali ndi pakati, mwina zinali zovuta kuti agwirizane ndi maganizo a Yosefe oti apite ku Betelehemu pomvera lamuloli. Tikutero chifukwa iyi inali nthawi yoti nyengo yachilimwe yatsala pang’ono kutha ndipo mvula yamawawa ikanatha kugwa nthawi ina iliyonse. Komanso mzinda wa Betelehemu unali m’dera lokwera kwambiri moti zinali zovuta kuti munthu amene wayenda kale ulendo wa masiku angapo alimbanenso ndi chitunda chimenechi. Ndiye poti Mariya anali wotopa, mwina akanatenga masiku ochulukirapo kuposa pamenepa chifukwa akanamafunikira kupuma pafupipafupi. Komanso pa nthawi ngati imeneyi mayi aliyense woyembekezera amafuna kukhala kunyumba, pafupi ndi achibale komanso anzake oti amuthandize nthawi yochira ikafika. Kunena zoona, Mariya anafunika kulimba mtima kuti ayende ulendo umenewu.
7 Ngakhale kuti panali mavuto amenewa, Mariya anapitabe ndi mwamuna wake chifukwa Baibulo limanena kuti Yosefe anapita “kukalembetsa limodzi ndi Mariya.” Limanenanso kuti Mariya ‘anamanga banja ndi Yosefe malinga ndi pangano.’ (Luka 2:4, 5) Posankha zochita, Mariya ankakumbukira kuti ndi munthu wapabanja. Iye ankadziwa kuti Yosefe ndiye mutu wa banja lake ndipo ankakwaniritsa udindo wake wochirikiza zimene mwamuna wakeyo wasankha. * Motero iye anagonjera ndipo sanalole kuti nkhani imeneyi iyese chikhulupiriro chake.
8. (a) Fotokozani chinthu chinanso chimene chinachititsa Mariya kulola kupita ku Betelehemu ndi Yosefe. (b) N’chifukwa chiyani tingati Mariya ndi chitsanzo chabwino kwambiri kwa anthu onse okhulupirika?
8 Ngakhale kuti Baibulo silinena, n’kutheka kuti Mariya anamvera mwamuna wake chifukwa choti ankadziwa za ulosi wonena kuti Mesiya adzabadwira ku Betelehemu. Tikutero chifukwa choti zikuoneka kuti atsogoleri achipembedzo ngakhalenso anthu wamba ambiri ankadziwa ulosi umenewu. (Mat. 2:1-7; Yoh. 7:40-42) Ndipotu Mariya anali mtsikana wodziwa Malemba. (Luka 1:46-55) Kaya Mariya anachita zimenezi pomvera mwamuna wake, pomvera lamulo la boma, chifukwa chodziwa ulosi wa Yehova, kapena pa zifukwa zonsezi, mfundo ndi yakuti iye anatipatsa chitsanzo chabwino kwambiri. Yehova amasangalala kwambiri ndi amuna komanso akazi amene ali ndi mtima wodzichepetsa ndiponso womvera. Masiku ano, pomwe anthu ambiri saona kuti kumvera n’kofunika, Mariya ndi chitsanzo chabwino kwambiri kwa anthu onse okhulupirika.
Kubadwa kwa Khristu
9, 10. (a) Kodi Mariya ndi Yosefe ayenera kuti ankaganizira chiyani pamene ankayandikira mzinda wa Betelehemu? (b) N’chifukwa chiyani Yosefe ndi Mariya anagona m’khola?
9 Mtima wa Mariya uyenera kuti unakhala m’malo atayamba kuona mzinda wa Betelehemu. Pa nthawiyi n’kuti iye ndi mwamuna wake akukwera zitunda kudutsa minda ya maolivi. Maolivi anali m’gulu la mbewu zimene zinkakololedwa komalizira. N’kutheka kuti atangoona mzindawo, anayamba kuganizira za mbiri yake. Unali mzinda waung’ono kwambiri moti sunkaikidwa m’gulu la mizinda ya ku Yuda, monga mmene mneneri Mika ananenera. Komabe kumeneku n’kumene Boazi, Naomi, ndi Davide anabadwira zaka zoposa 1,000 m’mbuyomo.
10 Mariya ndi Yosefe atafika, anapeza kuti mzindawu unali utadzaziratu ndi anthu ndipo chifukwa cha kuchuluka kwa anthuwa malo onse ogona anali atatha. * Choncho chifukwa chosowa pogwira, anaganiza zongogona m’khola. Kodi mukuganiza kuti Yosefe anamva bwanji kuona mkazi wake akuyamba kubuula ndi ululu wobereka kwa nthawi yoyamba? Ndipotu kumbukirani kuti zonsezi zinkachitikira m’khola.
11. (a) N’chifukwa chiyani tinganene kuti azimayi onse angamvetse mavuto amene Mariya anakumana nawo? (b) Kodi Yesu ndi “woyamba kubadwa” m’njira ziti?
11 Mayi aliyense angathe kumvetsa mavuto amene Mariya anakumana nawo. Pa nthawiyi n’kuti patapita zaka 4,000 kuchokera pamene Yehova ananeneratu kuti akazi onse azidzamva ululu pobereka, chifukwa cha uchimo umene anthu anatengera kwa Adamu ndi Hava. (Gen. 3:16) Choncho Mariya nayenso anamva ululu woterewu pobereka. Luka sanafotokoze mavuto onse amene Mariya anakumana nawo pobereka, m’malomwake anangoti: “Anabereka mwana wake woyamba wamwamuna.” (Luka 2:7) Uyu anali “mwana woyamba” wa Mariya, mwa ana osachepera 7 amene iye anabereka. (Maliko 6:3) Komabe mwana ameneyu anali wosiyana kwambiri ndi anzake onsewo. Sikuti iye anangokhala mwana woyamba wa Mariya, koma analinso Mwana wa Yehova “woyamba kubadwa wa chilengedwe chonse.”—Akol. 1:15.
12. Kodi Mariya anagoneka kuti mwana wake, nanga zimene zinachitikadi zimasiyana bwanji ndi zithunzi ndiponso masewero ambiri a kubadwa kwa Yesu?
12 Apa Luka anatchulapo mfundo imene imanenedwa ndi anthu ambiri, yakuti: “Anamukulunga ndi nsalu n’kumugoneka modyeramo ziweto.” (Luka 2:7) Zithunzi ndiponso masewero ambiri a kubadwa kwa Yesu, amaonetsa zimenezi m’njira yokokomeza kwambiri. Koma izi si zimene zinachitikadi. Musaiwale kuti banjali linagona m’khola ndipo muyenera kuti munali monunkha komanso mwauve, monga mmene makola ambiri amakhalira. Palibe makolo amene angasankhe kuti mwana wawo akabadwire m’khola ngati patakhala malo ena abwinopo. Makolo ambiri amafuna ana awo akhale ndi zinthu zabwino kwambiri komanso azikhala pamalo abwino. Ndiye kodi mukuganiza kuti Mariya ndi Yosefe akanakhala ndi mwayi wosankha, sakanafuna kuti mwana wawo, yemwe analinso Mwana wa Mulungu, abadwire malo abwino kwambiri?
13. (a) Kodi Mariya ndi Yosefe anachita chiyani poyesetsa kusamalira mwana wawo? (b) Mofanana ndi Yosefe komanso Mariya, kodi makolo anzeru amaona kuti chofunika kwambiri n’chiyani?
13 Ngakhale kuti zinthu zinali chonchi, iwo sanakhumudwe koma anayesetsa kuchita zimene akanatha posamalira mwanayo. Mwachitsanzo, Mariya anakulunga bwinobwino mwanayo ndi nsalu n’kumugoneka modyera ziweto. Sanaganizire kwambiri za mavuto ake mpaka kulephera kuchita zimene akanatha posamalira mwana wakeyo. Iye ndi mwamuna wake ankadziwanso kuti chinthu chofunika kwambiri ndi kuyesetsa kusamalira mwana wawoyo mwauzimu. (Werengani Deuteronomo 6:6-8.) Masiku anonso, makolo anzeru amaona kuti kusamalira ana awo mwauzimu m’dziko loipali n’kofunika kwambiri.
Yosefe ndi Mariya Analimbikitsidwa ndi Abusa
14, 15. (a) N’chifukwa chiyani abusa ankafunitsitsa kuona Yesu? (b) Kodi abusa anatani ataona Yesu m’khola?
14 Kenako mwadzidzidzi panatulukira abusa omwe anabwera m’kholamo kuti adzaone banjalo, koma makamaka mwanayo. Abusa amenewa ankachita kuonekeratu kuti anali ndi chimwemwe chodzaza tsaya. Iwo anali atathamanga kuchokera kumapiri kumene ankadyetsa ziweto zawo. * Makolo a mwanayo anadabwa kwambiri ndi kufika kwa abusawa koma abusawo anafotokoza zinthu zodabwitsa zimene anaona. Ananena kuti ali kuphiriko, mwadzidzidzi kunabwera mngelo pakati pa usiku ndipo ulemerero wa Yehova unawawalira ponsepo. Kenako mngeloyo anawauza kuti Khristu, kapena kuti Mesiya, wabadwa ku Betelehemu. Anawauzanso kuti mwanayo akam’peza modyera ziweto atakutidwa munsalu. Kenako panachitika chinthu chinanso chodabwitsa kwambiri. Iwo anaona chigulu cha angelo chikuimba za ulemerero wa Yehova.—Luka 2:8-14.
15 N’chifukwa chake abusawa, omwe anali anthu wamba, anafika ku Betelehemu akuthamanga. Ayenera kuti anasangalala kwambiri kuona khandalo litagona modyera ziweto, ngati mmene mngelo uja anawauzira. Ataona zimenezi, anayamba kuuza anthu ena nkhani yabwinoyi. Iwo ‘anafotokoza zimene anauzidwa ndipo onse amene anamva anadabwa ndi zimene abusawo anali kuwauza.’ (Luka 2:17, 18) N’zoonekeratu kuti atsogoleri achipembedzo sankawawerengera abusa ngati anthu ofunika. Koma zimene zinachitikazi, zinasonyeza kuti Yehova ankawawerengera kwambiri anthuwa chifukwa anali odzichepetsa komanso okhulupirika. Koma kodi Mariya analimbikitsidwa bwanji ndi kufika kwa alendowa?
Yehova ankawawerengera kwambiri abusa chifukwa anali odzichepetsa komanso okhulupirika
16. Kodi Mariya anasonyeza bwanji kuti anali mtsikana woganiza kwambiri, ndipo zimenezi zinam’thandiza bwanji?
16 Pa nthawiyi Mariya ayenera kuti anali wofooka chifukwa anali atangobereka kumene, komabe anamvetsera mwachidwi mawu onse amene abusawo ankanena. Komanso “Mariya anasunga mawu onsewa ndi kuganizira tanthauzo la zimenezi mumtima mwake.” (Luka 2:19) Mariya anali munthu woganiza kwambiri. Iye anadziwa kuti uthenga wa mngeloyo unali wofunika kwambiri. Mulungu wake, Yehova, ankafuna kuti azindikire kuti mwana amene anaberekayo sanali munthu wamba. Choncho, sikuti Mariya anangomvetsera zimene abusawo ananena. Iye anasunga mumtima mwake mawu onse amene anauzidwawo kuti aziwaganizirabe mpaka m’tsogolo. Mfundo imeneyi ikusonyeza zimene zinam’thandiza Mariya kukhala ndi chikhulupiriro cholimba pa moyo wake wonse.—Werengani Aheberi 11:1.
17. Pa nkhani ya choonadi cha m’Baibulo, kodi tingatsanzire bwanji chitsanzo cha Mariya?
17 Kodi inuyo mukufunitsitsa kutsatira chitsanzo cha Mariya? Yehova watipatsa Baibulo momwe muli Mawu ake. Koma tingapindule ndi Mawu akewa ngati tikuchita nawo chidwi. Tingasonyeze chidwi chimenechi pophunzira Baibulo nthawi zonse. Tisamaliwerenge ngati buku wamba, koma tizidziwa kuti Baibulo ndi Mawu ouziridwa ndi Mulungu. (2 Tim. 3:16) Kenako, mofanana ndi Mariya, tiyenera kusunga mumtima mwathu zimene tikuwerengazo, n’kumaganizira tanthauzo lake. Tikamasinkhasinkha zinthu zimene timawerenga m’Baibulo, n’kumaona njira zimene tingagwiritsire ntchito malangizo a Yehova pa moyo wathu, chikhulupiriro chathu chidzalimba.
Mawu Enanso Amene Mariya Anasunga
18. (a) Yesu atakwanitsa masiku 8, kodi Mariya ndi Yosefe anatsatira bwanji Chilamulo cha Mose? (b) Kodi nsembe imene Yosefe ndi Mariya anapereka kukachisi ikusonyeza bwanji kuti anali osauka?
18 Mwana uja atakwanitsa masiku 8, anadulidwa potsatira Chilamulo cha Mose, ndipo Mariya ndi Yosefe anam’patsa dzina loti Yesu, potsatira zimene mngelo anawauza. (Luka 1:31) Atakwanitsa masiku 40, anapita naye kukachisi ku Yerusalemu, mtunda wa makilomita 10 kuchokera ku Betelehemu. Atafika kumeneko anapereka nsembe yoyeretsa. Nsembe imene iwo anapereka inali njiwa ziwiri kapena nkhunda ziwiri, mogwirizana ndi nsembe imene Chilamulo chinkalola kuti anthu osauka azipereka. Iwo sanachite manyazi poona kuti sanakwanitse kupereka nsembe zimene makolo ena ankapereka. Ndipotu atafika kukachisiku analimbikitsidwa kwambiri.—Luka 2:21-24.
19. (a) Kodi Simiyoni anauza Mariya mawu enanso otani amene iye anawasunga mumtima mwake? (b) Kodi Anna anatani ataona Yesu?
19 Ali kumeneko, munthu wina wokalamba dzina lake Simiyoni anawapeza n’kumuuza Mariya mawu enanso amene iye anawasunga mumtima mwake. Simiyoni analonjezedwa kuti sadzafa asanaone Mesiya, ndipo mzimu woyera unamuthandiza kuzindikira kuti Yesu ndi amene anali Mpulumutsi wolonjezedwayo. Iye anamuuzanso Mariya kuti tsiku lina adzamva chisoni kwambiri chifukwa cha zimene zidzachitike. Anauza Mariya kuti adzamva ululu ngati kuti lupanga lalitali lalasa moyo wake. (Luka 2:25-35) Ngakhale kuti mawu amenewa anali ochititsa mantha, n’kutheka kuti ndi amene anamuthandiza Mariya kupirira zimenezi zitachitika pambuyo pa zaka 30, pamene mwana wake anaphedwa. Simiyoni atachoka, panabweranso mneneri wina wamkazi, dzina lake Anna. Iye ataona Yesu, anayamba kunena za mwanayu kwa aliyense amene ankayembekezera chipulumutso cha Yerusalemu.—Werengani Luka 2:36-38.
20. N’chifukwa chiyani tinganene kuti Yosefe ndi Mariya anachita bwino kupita ndi Yesu kukachisi ku Yerusalemu?
20 Mariya ndi Yosefe anachita bwino kwambiri kupita ndi mwana wawo kukachisi wa Yehova ku Yerusalemu. Zimenezi zinathandiza mwanayo kuti atakula azikondanso kupita kukachisi wa Yehova. Monga taonera, ali kukachisiko anapereka kwa Mulungu nsembe komanso anauzidwa mawu olimbikitsa kwambiri. N’zosakayikitsa kuti Mariya anachoka kumeneko chikhulupiriro chake chitalimba ndiponso atamva mawu ambiri oti awaganizire ndiponso kuuza anthu ena.
21. Kodi tingatani kuti chikhulupiriro chathu chikhale cholimba ngati cha Mariya?
21 Masiku anonso n’zosangalatsa kwambiri kuona makolo akutsatira chitsanzo chimenechi. Nthawi zonse makolo a Mboni za Yehova amatenga ana awo popita kumisonkhano yachikhristu. Makolowa amayesetsa kuchita zimene angathe ponena mawu olimbikitsa kwa okhulupirira anzawo. Ndipo akamachoka kumisonkhanoyo amakhala atalimbikitsidwa, ali osangalala ndiponso ali ndi zinthu zambiri zabwino zoti akauze ena. Timasangalala kwambiri kusonkhana ndi makolo oterewa. Tikamachita zimenezi, chikhulupiriro chathu chimalimba ngati mmene zinalili ndi Mariya.
^ ndime 7 Taonani kusiyana kwa mawu a m’lembali ndi mawu ofotokoza ulendo wa Mariya wa m’mbuyomo. Ponena za ulendowu, Malemba amati: “Mariya ananyamuka . . . n’kupita” kwa Elizabeti. (Luka 1:39) Pa nthawiyi Mariya anangonyamuka, sanam’funse kaye Yosefe, chifukwa anali asanakwatirane. Komano atakwatirana, Yosefe ndi amene akutchulidwa ngati mwini wa ulendo uliwonse umene ayendera limodzi.
^ ndime 10 Masiku amenewo mzinda uliwonse unkakhala ndi malo ogona anthu apaulendo.
^ ndime 14 Mfundo yakuti pa nthawiyi abusawa anali kuphiri ndi ziweto zawo ikutsimikizira zimene Baibulo limasonyeza, zoti Khristu sanabadwe m’mwezi wa December chifukwa pa nthawiyi ziweto sankapita nazo kutali. Choncho Khristu ayenera kuti anabadwa chakumayambiriro kwa October.


text:
Mwa kusankha zina zomanga thupi ndi michere angapange HIV kupatsira maselo a chitetezo cha m`thupi kulowa "tulo" akafuna. Ichi ndi waukulu mapeto a Leora Weinberger ndi Thomas Shenk ya Princeton University.
Asayansi kumvetsa unyolo wa zamankhwala amuzolengedwa zochita zokhudza maselo chizindikiro amene amayambitsa HIV kuyamba kutengera lokha. A mbali yaikulu pa kukhazikitsidwa kwa HIV HIV kugawanika akuchita mapuloteni Tat. Ofufuza apeza gawo la tizilombo matupi athu akewo synthesis. Mwamwayi, ina yofunika chigawo chimodzi cha chizindikiro kubalana - enzyme p300, alipo T-lymphocytes. Kulumikizana Tat, ndipamene chomaliza uthenga.
Panthawiyi wina enzyme mu T selo, wotchedwa SirT1, wokhoza ziletsa synthesis wa Tat. Popeza tizilombo kugawanika lidzayamba pambuyo pa pakuoneka kuti si woyamba gulu la tinthu Tat ndi p300, ndi kudzikundikira ambiri amenewa mankhwala, ndi bwino pakati synthesis ndi SirT1 p300 ku maselo angakhale lophimba amene kudziwa kubalana wa HIV, kapena kupanda kwake.
Ngakhale kuti olemba ntchito ndiribe asanaganize zonse mwa mankhwala unyolo, koma mtima kwa gulu lonse, analemba membrana. Koma iwo amati, kulimbana ndi mabwenzi, inu mukhoza kulenga mankhwala kuti adzasunga izi lophimba mu "kutali" malo ndi HIV kukhala kungokhala chete.
Weinberger ananena kuti kupezeka n`kofunika, makamaka chifukwa chachikulu sayansi, koma anawonjezera kuti zingakhale zingayambitse mu khumi mankhwala atsopano amatha ngati sikuchiritsa munthu wa HIV matenda, koma kupondereza chulutsa HIV mu thupi .
Poyambirira, ndi njira, ngati muli ndi chibadwa lophimba ofufuza anapeza maselo a khansa. Ndipo ngakhale kutsimikiziridwa njira pa nyama.
Kuti HIV ndi chifukwa matenda - AIDS ofufuza akamufunsirire kuthana nawo mothandizidwa ambiri njira zatsopano Koma kumafuna kufufuza, chavuta ndi zina zachitukuko, ndicho kupalasa njinga: nyukiliya oteteza thupi, peputayidi anyani, edible katemera, mpendadzuwa, zobiriwira tiyi ngakhalenso immunodeficiency HIV wokha, koma zasinthidwa chibadwa.


text:
A mabuku kwambiri ndi mwatsatanetsatane pokha-pa analengedwa ndi Roland Laborie (a French). Poyamba kunali kwa FS2004 koma chifukwa mnzathu Danny Garnier izo tsopano yogwirizana (doko oposa) ndi FSX kapena Prepar3D. Umaphatikizapo cockpit pafupifupi (VC), repaints khumi ndi Mabaibulo osiyanasiyana, phokoso mwambo, makanema ojambula pamanja (moto, mabomba, mabomba, etc.), zotsatira (pambuyo kuyaka, etc.) ndi zinthu zina zosiyanasiyana.
The F-8 Crusader (poyamba F8U) ndi supersonic womenya ndege anamanga Vought kwa United States, ndi adakwera ndege chonyamulira. Iwo amakhala ndi polowera mpweya ndi m'mphuno variable zochitika airfoil. Ngakhale katundu zina chifukwa zipangizo zake panyanja, chimasonyeza ntchito chimodzimodzi monga mnzake ake odyetserako ofotokoza za North America F-100 Super Sabre.
Pansipa, ndi zolembedwa wonse French ndi zithunzi (kuphatikizanso ndi pokha-pa) Kupereka makanema ojambula pamanja
zotsatira
zida mulitali
Repaints ndi Matembenuzidwe
Zambiri
Author Laborie Roland, Laurent correia, Jean Pierre Langer, Jean Pierre Bourgeois, FSX pomwe ndi Danny Garnier


text:
JULY 14, 2016
RUSSIA
Khoti Lina Liyamba Kumva Mlandu Umene a Mboni Achita Apilo pa Nkhani Yofuna Kutseka Likulu Lawo ku Russia
Khoti la m’chigawo cha Tver ku Moscow lavomera apilo yomwe a Mboni anachita pa nkhani yokhudza kalata imene a mu Ofesi ya Mkulu Woimira Boma pa Milandu ku Russia analemba, yowopseza kuti atseka likulu la Mboni za Yehova m’dzikolo. Khotilo lidzazenga mlanduwu pa 18 July, 2016, ndipo likuyembekezeka kunena ngati zimene boma la Russia likufuna kuchitazi zili zogwirizana ndi malamulo kapena ayi.
Popitiriza kulimbana ndi a Mboni za Yehova, akuluakulu oyang’anira dera lina la Arkhangelsk ku Russia anakapereka chisamani kwa bambo Aleksandr Konovalov omwe ndi Nduna Yoona Za Chilungamo m’dzikolo. Mu chisamanicho, akuluakuluwo anakakamiza boma kuti likhazikitse lamulo loletsa ntchito ya Mboni za Yehova m’dzikolo komanso kuthetsa mabungwe onse omwe amaimira a Mboniwo pa nkhani zosiyanasiyana.


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Hong Kong
Watch Tower Bible and Tract Society
19/F, 1 Hung To Road,
Kwun Tong,
KOWLOON, HONG KONG
+852 2337-1686
Kuona Malo
Lolemba mpaka Lachisanu
8:30 a.m. mpaka 11:00 a.m. ndi 1:15 p.m. mpaka 4:00 p.m.
Nthawi yonse: Mphindi 45
Zimene Timachita
Timamasulira mabuku ofotokoza nkhani za m’Baibulo m’Chitchainizi (Chenicheni), Chitchainizi (Chosavuta) Chipijini ndiponso Chiwiguri (cha ku Arabia). Timajambulanso zinthu zina zomvetsera m’Chitchainizi (Chikantonizi) ndiponso mavidiyo m’Chinenero Chamanja cha ku China.


text:
MUTU 24
Palibe ‘Chingatisiyanitse ndi Chikondi cha Mulungu’
1. Kodi ndi maganizo ogwetsa mphwayi ati amene anthu ambiri, kuphatikizapo Akristu ena oona, amavutika nawo?
KODI Yehova Mulungu amakukondani inuyo monga munthu panokha? Ena amavomereza kuti Mulungu amakonda anthu onse, monga mmene Yohane 3:16 amanenera. Komano amati: ‘Mulungu sangandikonde ine monga munthu pandekha.’ Ngakhale Akristu oona nthaŵi zina angakayikire zimenezi. Mwamuna wina atagwa mphwayi anati: “N’zovuta kwambiri kukhulupirira kuti Mulungu amandisamalira pa chinachake.” Kodi inunso mumakayikira chomwechi nthaŵi zina?
2, 3. Kodi ndani amafuna kuti tizikhulupirira kuti m’maso mwa Yehova ndife achabechabe kapenanso kuti palibe yemwe akhoza kutikonda, nanga malingaliroŵa tingawathetse motani?
2 Satana amafunitsitsa kuti tizikhulupirira kuti Yehova Mulungu satikonda ndiponso sationa ngati ofunika. N’zoona kuti Satana kaŵirikaŵiri amanyenga anthu powachititsa kukhala odzikuza ndi onyada. (2 Akorinto 11:3) Komanso amasangalala pochititsa anthu ofooka kudziona kuti ndi osanunkha kanthu. (Yohane 7:47-49; 8:13, 44) Akuchita zimenezi makamaka mu “masiku otsiriza” ano. Lerolino anthu ambiri amaleredwa m’mabanja “opanda chikondi chachibadwidwe.” Ena amakumana kaŵirikaŵiri ndi anthu amene ali aukali, odzikonda, ndi aliuma. (2 Timoteo 3:1-5) Chifukwa chokhala zaka zambiri akuvutitsidwa, kusankhidwa mtundu, kapena kudedwa, anthu oterowo angafike pokhulupirira kuti ndi achabechabe kapena kuti palibe yemwe akhoza kuwakonda.
3 Ngati muli ndi maganizo olefula otereŵa, musataye mtima. Ambiri a ife timadziweruza mosayenerera nthaŵi zina. Koma kumbukirani kuti Mawu a Mulungu analinganizidwa kuti ‘azikonza zolakwa’ ndi ‘kuzula zinthu zozikika mwamphamvu.’ (2 Timoteo 3:16, Chipangano Chatsopano Cholembedwa m’Chicheŵa Chamakono; 2 Akorinto 10:4, NW) Baibulo limati: “Tidzakhazikitsa mtima wathu pamaso pake, mmene monse mtima wathu utitsutsa; chifukwa Mulungu ali wamkulu woposa mitima yathu, nazindikira zonse.” (1 Yohane 3:19, 20) Tiyeni tione njira zinayi zimene Malemba amatithandizira ‘kukhazikitsa mtima wathu’ pa chikondi cha Yehova.
Yehova Amakuonani Kuti Ndinu Wofunika
4, 5. Kodi fanizo la Yesu la mpheta limasonyeza motani kuti ndife ofunika kwa Yehova?
4 Choyamba, Baibulo limaphunzitsa mosapita m’mbali kuti Mulungu amaona mtumiki wake aliyense kukhala wofunika. Mwachitsanzo, Yesu ananena kuti: “Kodi mpheta ziŵiri sizigulidwa kakobiri? ndipo imodzi ya izo siigwa pansi popanda Atate wanu [kudziŵa, NW]: komatu inu, matsitsi onse a m’mutu mwanu aŵerengedwa. Chifukwa chake musamaopa; inu mupambana mpheta zambiri.” (Mateyu 10:29-31) Talingalirani zimene mawu ameneŵa anatanthauza kwa anthu a m’zaka 100 zoyambirira za nyengo yathu ino amene anamva Yesu akulankhula.
5 Tingadabwe kuti munthu angagule mpheta chifukwa chiyani. Eya, m’masiku a Yesu mpheta ndiyo inali mbalame yotsika mtengo kwambiri imene anali kugulitsa anthu kuti adye. Taonani kuti munthu anali kugula mpheta ziŵiri ndi kakobiri kamodzi. Koma panthaŵi ina Yesu anati ngati munthu anali ndi timakobiri tiŵiri anali kugula, osati mpheta zinayi, koma zisanu. Mbalame inayo anali kumuikirapo ngati kuti inalibe mtengo uliwonse. Mwinamwake zolengedwa zoterozo zinali zachabechabe m’maso mwa anthu, koma kodi Mlengi anali kuziona motani? Yesu anati: “Palibe imodzi ya izo [ngakhale yoikirirayo] iiwalika pamaso pa Mulungu.” (Luka 12:6, 7) Tsopano tingayambe kumvetsa mfundo ya Yesu. Ngati Yehova amaona mpheta imodzi kukhala yofunika kwambiri moteromo, ndiye kuti munthu ndi wofunika kwambiri zedi! Monga anafotokozera Yesu, Yehova amadziŵa chilichonse chokhudza ife. Inde, tsitsi lonse la kumutu kwathu amaliŵerenga.
6. N’chifukwa chiyani tikutsimikiza kuti Yesu anali kunena zinthu zoti zikhoza kuchitika pamene ananena za kuŵerenga tsitsi la kumutu kwathu?
6 Kuŵerenga tsitsi lathu? Ena angaganize kuti pamfundoyi Yesu anali kunena zinthu zosatheka. Komabe, tangoganizirani za chiyembekezo cha chiukiriro. Yehova akuyeneratu kutidziŵa bwino kwambiri kuti adzakhoze kutilenganso! Amationa kukhala ofunika kwambiri moti amakumbukira kalikonse kokhudza ifeyo, kuphatikizapo dongosolo lathu la majini ndiponso zokumbukira zathu zonse limodzi ndi zimene takumana nazo m’zaka zathu zonse. * Kuŵerenga tsitsi lathu, limene limakhalapo pafupifupi 100,000 ku mitu ya anthu ambiri, ingakhale ntchito yosavuta poyerekezera ndi zinazo.
Kodi Yehova Amaonanji mwa Ife?
7, 8. (a) Kodi ndi makhalidwe ena ati amene Yehova amasangalala nawo akawapeza pamene akusanthula mitima ya anthu? (b) Kodi ndi ntchito zina ziti zomwe timachita zimene Yehova amayamikira?
7 Chachiŵiri, Baibulo limatiphunzitsa zimene Yehova amaona kukhala zofunikira mwa atumiki ake. Kunena mosachulukitsa gaga m’diŵa, iye amasangalatsidwa ndi makhalidwe athu abwino ndiponso khama lathu. Mfumu Davide anauza mwana wake Solomo kuti: “Yehova asanthula mitima yonse, nazindikira zolingirira zonse za maganizo.” (1 Mbiri 28:9) Pamene Mulungu akusanthula mitima ya anthu mabiliyoni ambirimbiri m’dziko lodzala chiwawa komanso chidanili, iye amasangalalatu kwambiri akapeza mtima wokonda mtendere, choonadi, ndi chilungamo! Kodi chimachitika n’chiyani pamene Mulungu wapeza mtima umene ukusefukira ndi chikondi kwa iye, mtima umene ukufunafuna kuphunzira za iye ndi kuuza ena zimene waphunzirazo? Yehova amatiuza kuti amawaona anthu omwe amauza ena za iye. Alinso ndi “buku la chikumbutso” kaamba ka “iwo akuopa Yehova, nakumbukira dzina lake.” (Malaki 3:16) Makhalidwe otereŵa ndi amtengo wapatali kwa iye.
8 Kodi zina mwa ntchito zabwino zimene Yehova amayamikira ndi ziti? Ndithudi amayamikira khama limene timachita potsanzira Mwana wake, Yesu Kristu. (1 Petro 2:21) Ntchito ina yofunika kwambiri imene Mulungu amayamikira ndiyo kufalitsa uthenga wabwino wa Ufumu wake. Pa Aroma 10:15, timaŵerenga kuti: “Okometsetsa ndithu ali mapazi a iwo akulalikira uthenga wabwino wa zinthu zabwino.” Kaŵirikaŵiri sitingaganizire kuti mapazi athu ndi “okometsetsa,” kapena kuti okongola. Koma m’lembali akuimira khama limene atumiki a Yehova amachita polalikira uthenga wabwino. Khama lonselo n’lokongola ndiponso n’lamtengo wapatali m’maso mwake.—Mateyu 24:14; 28:19, 20.
9, 10. (a) N’chifukwa chiyani tingakhale otsimikiza kuti Yehova amayamikira kupirira kwathu pamene tikukumana ndi mavuto osiyanasiyana? (b) Yehova saona atumiki ake okhulupirika m’njira yosalimbikitsa iti?
9 Yehova amayamikiranso kupirira kwathu. (Mateyu 24:13) Kumbukirani kuti Satana amafuna mutam’kana Yehova. Tsiku lililonse limene mumakhulupirikabe kwa Yehova mumathandiza kuyankha zotonza za Satana. (Miyambo 27:11) Nthaŵi zina kupirira kumakhala kovuta zedi. Matenda, mavuto azachuma, kuvutika maganizo, ndiponso mavuto ena zingakhale ziyeso za tsiku ndi tsiku. Tingagwenso mphwayi chifukwa chakuti zimene tikuyembekezera zikuchedwa kuchitika. (Miyambo 13:12) Kupirira pamene tikumana ndi mavuto oterowo n’kwamtengo wapatali kwambiri kwa Yehova. Ndicho chifukwa chake Mfumu Davide anapempha Yehova kuti amusungire misozi yake “m’nsupa.” Mwachidaliro anawonjezera kuti: “Kodi siikhala m’buku mwanu?” (Salmo 56:8) Inde, Yehova amasunga ndiponso amakumbukira misozi yonse ndi kuvutika konse kumene timapirira nako pokhalabe okhulupirika kwa iye. Misoziyo limodzi ndi kuvutikako ndi zamtengo wapatali m’maso mwake.
Yehova amayamikira kupirira kwathu pamene tikumana ndi ziyeso
10 Komano mtima wathu wokonda kudzitsutsa ungakane umboni umenewu wakuti ndife ofunika kwa Mulungu. Ungamanong’one mosalekeza kuti: ‘Komatu pali anthu ambirimbiri a chitsanzo chabwino kuposa ineyo. Yehova ayeneratu kuti amakhumudwa kwambiri akandiyerekezera ndi amenewo!’ Yehova satiyerekezera ndi ena; ndiponso saumirira pachinthu chimodzimodzi kaya kuganiza mwankhanza. (Agalatiya 6:4) Amaona mosamala kwambiri zimene zili m’mitima mwathu, ndipo amayamikira zabwino zimene waziona, ngakhale zili zochepa.
Yehova Amasefa Zabwino pa Zoipa
11. Kodi nkhani ya Abiya ingatiphunzitsenji za Yehova?
11 Chachitatu, pamene Yehova akutisanthula, amasefa zinthu mosamalitsa kuti apeze zabwino. Mwachitsanzo, pamene Yehova analamula kuti banja lonse lampatuko la Mfumu Yerobiamu liphedwe, analamula kuti mwana mmodzi wa mfumuyo, Abiya, aikidwe m’manda mwa mwambo wake. Chifukwa chiyani? “Mwa iye mwapezedwa chokoma cha kwa Yehova Mulungu wa Israyeli.” (1 Mafumu 14:1, 10-13) Tinganene kuti Yehova anasefa zimene zinali mumtima mwa mnyamatayo n’kupezamo “chokoma.” Mosasamala kanthu kuti chokoma chimenecho chinali chochepa motani, Yehova anaona kuti chinali choyenera kuchitchula m’Mawu ake. Ndiponso iye anafupa chokomacho, mwa kusonyeza chifundo moyenerera kwa munthu mmodzi ameneyo wa m’banja lampatuko.
12, 13. (a) Kodi nkhani ya Mfumu Yehosafati imasonyeza motani kuti Yehova amafunafuna zabwino zimene timachita ngakhale pamene tachimwa? (b) Ponena za ntchito zathu zabwino ndi makhalidwe athu, kodi Yehova amachita motani monga Kholo lachikondi?
12 Tingaone chitsanzo chabwino kwambiri m’nkhani ya mfumu yabwino Yehosafati. Mfumuyi itachita zinthu zopanda nzeru, mneneri wa Yehova anaiuza kuti: “Chifukwa cha ichi ukugwerani mkwiyo wochokera kwa Yehova.” Ameneŵa ndi mawu oopsa bwanji! Komatu uthenga wa Yehova sunathere pomwepo. Unapitirira kunena kuti: “Koma zapezeka zokoma mwa inu.” (2 Mbiri 19:1-3) Motero mkwiyo wolungama wa Yehova sunamupangitse kuti asaone zokoma zimene Yehosafati anachita. Zimenezi n’zosiyana kwambiri ndi anthu opanda ungwiro. Anthu ena akatikhumudwitsa, tingalephere kuona zabwino zimene amachita. Ndipo tikachimwa, tingalephere kuona zabwino zimene timachita; chifukwa chokhumudwa, kuchita manyazi, ndiponso kumva kuti ndife olakwa. Komabe kumbukirani kuti ngati tilapa machimo athu ndi kuyesetsa kuti tisabwerezenso kuchimwa, Yehova amatikhululukira.
13 Pamene Yehova akukusanthulani, machimo oterowo amawataya, mofanana kwambiri ndi mmene munthu wofufuza golide amatayira miyala yosafunika. Kodi makhalidwe anu ndiponso ntchito zanu zabwino amatani nazo? Eya, zimenezi ndizo “timiyala tamtengo wapatali” timene amasunga! Kodi munaona mmene makolo ena amasungira mwachikondi zojambula za ana awo kapena zochita zina za kusukulu, nthaŵi zina mpaka zaka zambirimbiri anawo ataiwala? Yehova ndi Kholo lokonda ana ake kwambiri zedi. Malinga ngati tikukhalabe okhulupirika kwa iye, saiwala ntchito zabwino ndiponso makhalidwe abwino amene tili nawo. Ndipo iye angaone kuti ndi kusalungama kuiwala zimenezi, komatu sali wosalungama. (Ahebri 6:10) Amatisefanso m’njira ina.
14, 15. (a) N’chifukwa chiyani kupanda ungwiro kwathu sikulepheretsa Yehova kuona zinthu zabwino zimene timachita? Perekani chitsanzo. (b) Kodi Yehova amachitanji ndi zinthu zabwino zimene amapeza mwa ife, nanga anthu ake okhulupirika amawaona motani?
14 Yehova amayang’ana mopitirira pa kupanda ungwiro kwathu n’kuona zimene tingathe kuchita. Tifanizire motere: Anthu amene amakonda ntchito zaluso amayesetsa mwa mtima bii kukonzanso zojambula kaya zinthu zina zimene zawonongeka kwambiri. Mwachitsanzo, pamene m’nyumba yosungiramo zinthu zaluso ya National Gallery mu mzinda wa London, ku England, munthu wina anawonongamo ndi mfuti chithunzi cha ndalama pafupifupi madola 30 miliyoni chomwe anajambula Leonardo da Vinci, palibe yemwe ananenapo kuti popeza chithunzicho chawonongeka ndiye angochitaya. Mosakhalitsa ntchito inayambika yokonzanso chithunzi chojambulidwa mwalusocho chomwe chakhalapo kwa zaka pafupifupi 500. Chifukwa chiyani? Chifukwa chakuti anthu okonda zojambulajambula anali kuchikonda zedi. Kodi inu sindinu wofunika kwambiri kuposa chithunzi chojambulidwa ndi choko ndi makala? Ndithudi ndinu wamtengo wapatali m’maso mwa Mulungu, ngakhale mutawonongeka chotani ndi kupanda ungwiro kumene munabadwa nako. (Salmo 72:12-14) Yehova Mulungu, yemwe analenga anthu mwaluso, adzachita zimene zikufunika kuti onse amene akulabadira chisamaliro chake chachikondi adzakhalenso angwiro.—Machitidwe 3:21; Aroma 8:20-22.
15 Inde, Yehova amaona zinthu zabwino mwa ife zomwe ife enife sitingazione. Ndipo pamene tikumutumikira, zinthu zabwinozo adzazikulitsa mpaka titafika pokhala angwiro. Mosasamala zimene latichita dziko la Satana, Yehova amaona atumiki ake okhulupirika kukhala ofunika.—Hagai 2:7.
Yehova Amasonyeza Chikondi Chake Pochitapo Kanthu
16. Kodi ndi uti umene uli umboni waukulu kwambiri wakuti Yehova amatikonda, ndipo timadziŵa bwanji kuti mphatso imeneyi inaperekedwa kwa aliyense wa ife?
16 Chachinayi, Yehova amachita zambiri potsimikizira kuti amatikonda. Ndithudi, nsembe ya dipo ya Kristu ili yankho logwira mtima kwambiri la bodza la Satana lakuti ndife achabechabe kapenanso lakuti palibe yemwe angatikonde. Tisaiwaletu kuti kufa mozunzika kwa Yesu pa mtengo wozunzirapo, ndipo ngakhalenso kuzunzika kwakukulu kumene Yehova anapirira nako poonerera Mwana wake wokondedwa akufa, ndi umboni wakuti iwo amatikonda. N’zomvetsa chisoni kuti anthu ambiri amalephera kukhulupirira kuti mphatso imeneyi inaperekedwa kwa iwowo pawokha. Amadziona kukhala achabechabe. Koma kumbukirani kuti mtumwi Paulo anali kupha otsatira a Kristu. Komatu iye analemba kuti: ‘Mwana wa Mulungu . . . anandikonda, nadzipereka yekha chifukwa cha ine.’—Agalatiya 1:13; 2:20.
17. Kodi Yehova amagwiritsa ntchito chiyani kuti atikokere kwa iye mwini ndi kwa Mwana wake?
17 Yehova amatitsimikizira kuti amatikonda mwa kutithandiza aliyense payekha kugwiritsa ntchito mapindu a nsembe ya Kristu. Yesu anati: “Kulibe mmodzi akhoza kudza kwa Ine koma ngati Atate wondituma Ine amukoka iye.” (Yohane 6:44) Inde, Yehova mwiniyo amatikokera kwa Mwana wake ndi kutinso tikhale n’chiyembekezo cha moyo wamuyaya. Motani? Kupyolera m’ntchito yolalikira imene imafikira aliyense. Ndiponso kupyolera mwa mzimu wake woyera umene Yehova amagwiritsa ntchito potithandiza kumvetsetsa ndi kugwiritsa ntchito choonadi chauzimu ngakhale kuti tili ndi zolepheretsa komanso ndife opanda ungwiro. Motero Yehova akhoza kunena mawu aŵa kwa ife monga ananenera kwa Aisrayeli: “Ndakukonda iwe ndi chikondi chosatha; chifukwa chake ndakukoka iwe ndi kukukomera mtima.”—Yeremiya 31:3.
18, 19. (a) Kodi ndi m’njira iti imene Yehova amasonyezera kwambiri chikondi chake kwa ife, ndipo n’chiyani chikuonetsa kuti nkhani imeneyi amaisamalira yekha? (b) Kodi Mawu a Mulungu amatitsimikizira motani kuti Yehova amamvera anthu chisoni?
18 Mwinamwake timamva kwambiri chikondi cha Yehova pamene tigwiritsa ntchito mwayi wa pemphero. Baibulo limauza aliyense wa ife ‘kupemphera kosaleka’ kwa Mulungu. (1 Atesalonika 5:17) Iye amamvetsera. Ndipotu amatchedwa kuti “Wakumva pemphero.” (Salmo 65:2) Udindo umenewu sanaupereke kwa wina aliyense, ngakhale kwa Mwana wake. Talingalirani izi: Mlengi wa chilengedwe chonse amatilimbikitsa kulankhula naye momasuka m’pemphero. Ndipo kodi iye ndi womvetsera wotani? Wopanda nsangala, wosasamala za ena, kapena wopanda chifundo? Ayi sali choncho.
19 Yehova amamvera anthu chisoni. Kodi kumvera munthu chisoni n’kutani? Mkristu wina wokalamba ndiponso wokhulupirika anati: “Kumvera munthu chisoni ndiko kumva ululu wake mumtima mwanga.” Kodi ululu umene ife timamva umamukhudzadi Yehova? Timaŵerenga mawu aŵa onena za kuvutika kwa anthu ake Aisrayeli: “M’mazunzo awo onse Iye anazunzidwa.” (Yesaya 63:9) Yehova sanangoona anthuwo akuvutika; anawamvera chisoni. Timazindikira kuti Yehova amamva chisoni kwambiri m’mawu aŵa amene anauza atumiki ake: “Iye wokhudza inu akukhudza mwana wa m’diso langa.” * (Zekariya 2:8, NW) Zimenezi n’zopwetekatu kwambiri! Inde, Yehova amatimvera chisoni. Pamene tikumva kupweteka, iyenso amamva kupweteka.
20. Kodi tiyenera kupeŵa kulingalira kosayenera kotani kuti timvere uphungu womwe uli pa Aroma 12:3?
20 Palibe Mkristu aliyense wolingalira bwino yemwe angakhale wodzikuza kapena wodzitukumula chifukwa cha umboni umenewu wosonyeza kuti Mulungu amakonda atumiki ake ndipo amawaona kukhala ofunika kwambiri. Mtumwi Paulo analemba kuti: “Ndi chisomo chapatsidwa kwa ine, ndiuza munthu aliyense wa inu, kuti asadziyese koposa kumene ayenera kudziyesa; koma aganize modziletsa yekha, monga Mulungu anagaŵira kwa munthu aliyense muyeso wa chikhulupiriro.” (Aroma 12:3) Baibulo lina limati pa lembali: “Ndikukuuzani inu nonse kuti musadziyese akulu koposa mmene mulili.” (Chipangano Chatsopano) Motero pamene tikusangalala ndi chikondi cha Atate wathu wakumwamba, tiyeni tiziganiza bwino ndi kumakumbuka kuti sitikondedwa ndi Mulungu monga ngati ndi mphoto kapena malipiro a zochita zathu.—Luka 17:10.
21. Kodi ndi mabodza a Satana otani amene tifunika kuwakana nthaŵi zonse, ndipo kodi tingapitirize kukhazikitsa mitima yathu pa choonadi cha m’Baibulo chiti?
21 Tiyeni tonse tichitetu zonse zimene tingathe kuti tikane mabodza a Satana, kuphatikizapo bodza lakuti ndife achabechabe kapenanso kuti palibe amene angatikonde. Ngati zimene zakhala zikukuchitikirani zakuphunzitsani kuti muzidziona monga chokhumudwitsa chovutitsa kwambiri choti sichingathe ngakhale n’chikondi chosefukira cha Mulungu, kapena kuti ntchito zanu zabwino n’zosanunkha kanthu m’pang’ono pomwe moti maso ake omwe amaona chilichonse sangazione, kapena kuti machimo anu ndi ochuluka kwambiri moti imfa ya Mwana wake wokondedwayo singathe kuwaphimba, ndiye kuti mwaphunzitsidwa bodza. Kanani mabodza oterowo ndi mtima wanu wonse! Tiyeni tipitirize kukhazikitsa mitima yathu pa choonadi chimene chili m’mawu ouziridwa a Paulo akuti: “Ndakopeka mtima kuti ngakhale imfa, ngakhale moyo, ngakhale angelo, ngakhale maufumu, ngakhale zinthu zilipo, ngakhale zinthu zilinkudza, ngakhale zimphamvu, ngakhale utali, ngakhale kuya, ngakhale cholengedwa china chilichonse, sichingadzakhoze kutisiyanitsa ife ndi chikondi cha Mulungu, chimene chili mwa Kristu Yesu Ambuye wathu.”—Aroma 8:38, 39.
^ ndime 6 Mobwerezabwereza Baibulo limagwirizanitsa chiyembekezo cha chiukiriro ndi kukumbukira zinthu kwa Yehova. Munthu wokhulupirikayo Yobu anauza Yehova kuti: ‘Ha! . . . Mukadandiikira nthaŵi, ndi kundikumbukira.’ (Yobu 14:13) Yesu anatchula za chiukiriro cha “onse amene ali m’manda achikumbukiro.” Izi zinali zoyenera chifukwa Yehova amawakumbukira bwino kwambiri akufa amene akufuna kudzawaukitsa.—Yohane 5:28, 29, NW.
^ ndime 19 Palembali mabaibulo ena amasonyeza kuti munthu amene akukhudza anthu a Mulungu ndiye kuti munthuyo amadzikhudza yekha m’diso lake kapena la Israyeli, osati la Mulungu. Kulakwitsa kumeneku anakuyambitsa ndi alembi ena amene anali kuona kuti ndimeyi ndi yosayenerera ndipo anaikonza. Zoyesayesa zawo zophonyazo zinabisa mmene Yehova alili wachifundo kwambiri.


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Australia
12-14 Zouch Road
DENHAM COURT NSW 2565
AUSTRALIA
+61 -9829-5600
Kuona Malo
Lolemba mpaka Lachisanu
10:00 a.m. mpaka 12:00 p.m. ndi 1:00 p.m. mpaka 3:00 p.m.
Nthawi yonse: Maola awiri
Zimene Timachita
Timasindikiza ndi kutumiza magazini oposa 18 miliyoni m’zinenero zoposa 55 kumayiko ndi zilumba zapanyanja ya Pacific.


text:
Nkhani 84: Mngelo Afikira Mariya
MKAZI wokongola’yo ndi Mariya. Iye ndi Muisrayeli, amene akukhala m’tauni ya Nazarete. Mulungu akudziwa kuti iye ndi munthu wabwino kwambiri. Ndicho chifukwa chake anatumiza mngelo wake Gabrieli kukalankhula naye. Kodi mukudziwa zimene Gabrieli wadza kudzauza Mariya? Tiyeni tione.
‘Moni, woyanjidwa’we,’ akutero Gabrieli kwa iye. ‘Yehova ali nawe.’ Mariya sanaonepo munthu’yu kale. Akubvutika maganizo, chifukwa chakuti sakudziwa chimene akutanthauza. Koma pa nthawi yomwe’yo Gabrieli akum’chotsera mantha ake.
‘Usaope, Mariya,’ iye akutero. ‘Yehova akukondwera nawe kwambiri. N’chifukwa chake adzachita chinthu chodabwitsa kwa iwe. Posakhalitsa udzakhala ndi mwana. Ndipo udzam’cha Yesu.’
Gabrieli akupitiriza kulongosola kuti: ‘Uyu adzakhala wamkulu, ndipo adzachedwa Mwana wa Mulungu Wam’mwamba-mwamba. Yehova adzam’panga kukhala mfumu, monga momwe analiri Davide. Koma iye adzakhala mfumu kosatha, ndipo ufumu wake sudzatha!’
‘Kodi izi zidzachitika bwanji?’ akufunsa motero Mariya. Ndiri wosakwatiwa. Sindinakhale ndi mwamuna, nanga ndingakhale ndi mwana motani?’
‘Mphamvu ya Mulungu idzadza pa iwe,’ akuyankha motero Gabrieli. ‘Chotero mwana’yo adachedwa Mwana wa Mulungu.’ Ndiyeno akuuza Mariya kuti: ‘Kumbukira wachibale wako Elizabeti. Anthu anali kunena kuti anali wokalamba kwambiri kosati n’kukhala ndi ana. Koma posachedwapa adzakhala ndi mwana wamwamuna. Chotero ukuonatu, palibe chosatheka ndi Mulungu.’
Pomwepo Mariya akuti: ‘Ine ndine mdzakazi wa Yehova! Zichitike kwa ine monga momwe mwanenera.’ Pamanepo mngelo’yo akuchoka.
Mariya akufulumira kumka kukazonda Elizabeti. Pamene Elizabeti akumva mau a Mariya, mwana wokhala m’mimba mwa Elizabeti akulumpha mosangalala. Elizabeti akudzazidwa ndi mzimu wa Mulungu, ndipo akuti kwa Mariya: Ndiwe wodala pakati pa akazi onse.’ Mariya akukhala ndi Elizabeti kwa miyezi itatu, ndipo kenako akubwerera kwao ku Nazarete.
Mariya watsala pang’ono kukwatiwa ndi mwamuna wochedwa Yosefe. Koma pamene Yosefe akumva kuti Mariya adzakhala ndi mwana, sakuganiza kuti ayenera kum’kwatira. Ndiyeno mngelo wa Mulungu akulankhula naye kuti: ‘Usaope kutenga Mariya kukhala mkazi wako. Pakuti ndiye Mulungu amene wam’patsa mwana wamwamuna’yo.’ Chotero Mariya ndi Yosefe akukwatirana, ndipo akuyembekezera kubadwa kwa Yesu.
Mafunso
- Kodi mkazi ali pachithunziyu ndi ndani?
- Kodi Gabrieli anauza Mariya chiyani?
- Kodi Gabrieli anafotokoza motani kwa Mariya kuti adzakhala ndi mwana ngakhale kuti sanakhale ndi mwamuna?
- Kodi n’chiyani chikuchitika pamene Mariya akukazonda mbale wake Elizabeti?
- Kodi Yosefe akuganiza chiyani atamva zoti Mariya adzakhala ndi mwana, koma n’chifukwa chiyani akusintha maganizo?
Mafunso ena
- Ŵerengani Luka 1:26-56.
Kodi lemba la Luka 1:35 limasonyeza chiyani za kupanda ungwiro kulikonse kochokera kwa Adamu kumene kunali m’chiberekero cha Mariya pamene moyo wa Mwana wa Mulungu unasamutsidwa kuchoka kudziko la zolengedwa zauzimu? (Hag. 2:11-13; Yoh. 6:69; Aheb. 7:26; 10:5)
Kodi Yesu analemekezedwa bwanji asanabadwe? (Luka 1:41-43)
Kodi Mariya anapereka chitsanzo chabwino chotani kwa Akristu amene amakhala ndi mwayi wapadera wa utumiki masiku ano? (Luka 1:38, 46-49; 17:10; Miy. 11:2)
- Ŵerengani Mateyu 1:18-25.
Ngakhale kuti Yesu sanapatsidwe dzina lakuti Emanueli, kodi zimene anachita monga munthu zinakwaniritsa motani tanthauzo la dzina limeneli? (Mat. 1:22, 23; Yoh. 14:8-10; Aheb. 1:1-3)
Onaninso
Mauthenga Awiri Ochokera Kwa Mulungu
Mngelo Gabirieli anapereka mauthenga ovuta kuwakhulupirira.
Khadi la m’Baibulo Lonena za Mariya
Dziwani kumene Mariya anapita ndi Yesu atangokwanitsa masiku 40. Sindikizani, dulani ndi kusunga khadi la m’Baibuloli.
Mariya
—“Ndinetu Kapolo wa Yehova!”
Kodi zimene Mariya ananena kwa Gabirieli zimasonyeza chiyani chokhudza chikhulupiriro cha Mariya? Kodi Mariya anasonyeza makhalidwe ena ati?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
20 Tsopano panali munthu wina wopanda pake+ dzina lake Sheba,+ mwana wamwamuna wa Bikiri, wafuko la Benjamini. Iye analiza lipenga la nyanga ya nkhosa+ ndi kunena kuti: “Tilibe gawo mwa Davide, ndipo tilibe cholowa mwa mwana wa Jese.+ Aisiraeli inu, aliyense apite kwa milungu+ yake!”
2 Pamenepo anthu onse a Isiraeli anayamba kuchoka kwa Davide ndi kutsatira Sheba mwana wa Bikiri.+ Koma anthu a ku Yuda, kuyambira ku Yorodano mpaka ku Yerusalemu anamamatira mfumu yawo.+
3 Patapita nthawi, Davide anafika kunyumba yake ku Yerusalemu.+ Ndiyeno mfumuyo inatenga akazi 10+ aja, adzakazi amene anawasiya kuti azisamalira nyumba yake, ndipo anawatsekera m’nyumba ina koma anapitiriza kuwapatsa chakudya. Iye sanagone nawonso,+ koma anawatsekerabe kufikira tsiku la kufa kwawo. Iwo anakhala akazi amasiye mwamuna wawo ali moyo.
4 Tsopano mfumu inauza Amasa+ kuti: “Ndisonkhanitsire anthu a mu Yuda m’masiku atatu, ndipo iwe uime pano.”
5 Choncho Amasa anapita kukasonkhanitsa anthu a mu Yuda, koma anabwera mochedwa kupitirira nthawi imene anamuikira.
6 Ndiyeno Davide anauza Abisai+ kuti: “Tsopano Sheba+ mwana wamwamuna wa Bikiri atisautsa kwambiri kuposa Abisalomu.+ Iweyo utenge atumiki+ a mbuye wako ndi kumuthamangitsa kuti asapeze mizinda ya mipanda yolimba kwambiri ndi kutizemba ife tikuona.”
7 Choncho asilikali a Yowabu,+ Akereti,+ Apeleti+ ndi amuna onse amphamvu anayamba kumuthamangitsa. Iwo anatuluka mu Yerusalemu ndi kuthamangitsa Sheba mwana wa Bikiri.
8 Pamene anali pafupi ndi mwala waukulu umene uli ku Gibeoni,+ Amasa+ anabwera kudzakumana nawo. Tsopano Yowabu anali atavala malaya ankhondo ndi lamba. Iye anali ataika lupanga m’chimake ndi kulipachika m’chiuno mwake. Atayandikira Amasa, lupangalo linagwa pansi.
9 Ndiyeno Yowabu anafunsa Amasa kuti: “Kodi zili bwino m’bale wanga?”+ Kenako dzanja lamanja la Yowabu linagwira ndevu za Amasa kuti amupsompsone.+
10 Koma Amasa sanachenjere ndi lupanga limene linali m’manja mwa Yowabu. Choncho Yowabuyo anamubaya+ nalo m’mimba ndipo matumbo ake anakhuthukira pansi, moti sanachite kumubaya kawiri. Chotero Amasa anafa. Pamenepo Yowabu ndi Abisai m’bale wake anathamangitsa Sheba mwana wa Bikiri.
11 Zitatero, mmodzi mwa anyamata a Yowabu anaimirira pafupi ndi Amasa ndipo anali kunena kuti: “Aliyense amene amagwirizana ndi Yowabu ndiponso aliyense wa Davide+ atsatire Yowabu!”
12 Ankachita izi Amasa ali chigonere pamagazi ake,+ pakati pa msewu waukulu. Mwamuna uja ataona kuti anthu onse akuima chilili, anakoka Amasa kumuchotsa pamsewu ndi kumuika patchire. Kenako anamuphimba ndi chovala pakuti anaona kuti aliyense amene anali kufika pamenepo anali kuima chilili.+
13 Atangomuchotsa pamsewupo, munthu aliyense anali kudutsa pamenepo kutsatira Yowabu pothamangitsa Sheba+ mwana wa Bikiri.
14 Tsopano Sheba anadutsa pakati pa mafuko onse a Isiraeli kupita kumzinda wa Abele wa ku Beti-maaka.+ Nawonso Abikiri onse anasonkhana ndi kuyamba kumuthamangitsa.
15 Anthuwo anafika ndi kumuzungulira ali mumzinda+ wa Abele wa ku Beti-maaka. Iwo anamanga chiunda chomenyerapo nkhondo ndi mzindawo. Anthu onse amene anali ndi Yowabu anali kukumba pansi pa mpandawo kuti augwetse.
16 Ndiyeno mkazi wina wanzeru+ mumzindawo anayamba kufuula kuti: “Tamverani amuna inu, tamverani! Chonde muuzeni Yowabu kuti abwere pafupipa kuti ndilankhule naye.”
17 Choncho Yowabu anayandikira ndipo mkaziyo anati: “Kodi ndiwe Yowabu?” Pamenepo Yowabu anayankha kuti: “Inde, ndine.” Pamenepo mkaziyo anati: “Tamvera mawu a kapolo wako wamkazi.”+ Yowabu anayankha kuti: “Ndikumvetsera.”
18 Ndiyeno mkaziyo ananena kuti: “Nthawi zakale aliyense anali kunena kuti, ‘Akafunsire nzeru ku Abele, ndipo adzapezadi njira yothetsera nkhani yake.’
19 Ine ndikuimira anthu ofuna mtendere+ ndi okhulupirika+ a mu Isiraeli. Iwe ukufuna kupha mzinda+ ndi mayi mu Isiraeli. N’chifukwa chiyani ukufuna kuwononga+ cholowa+ cha Yehova?”
20 Pamenepo Yowabu anayankha kuti: “Ine sindingawononge ndi kufafaniza mzindawu, n’zosatheka zimenezo.
21 Nkhani sili choncho ayi, koma mumzinda wanu muli munthu wochokera kudera lamapiri la Efuraimu,+ dzina lake Sheba+ mwana wa Bikiri, amene waukira Mfumu Davide.+ Choncho anthu inu m’perekeni iye yekhayo+ m’manja mwathu, ndipo ine ndidzachoka kumzinda+ uno.” Pamenepo mkaziyo anauza Yowabu kuti: “Tikuponyerani mutu+ wake kuchokera pamwamba pa mpanda!”
22 Nthawi yomweyo, mkaziyo anapita mwa nzeru+ zake kwa anthu onse, ndipo anthuwo anadula mutu wa Sheba mwana wa Bikiri ndi kuuponya kwa Yowabu. Zitatero, Yowabu analiza lipenga la nyanga ya nkhosa+ moti anthu onse anabalalika kuchoka kumzindawo ndi kupita kwawo. Yowabu nayenso anabwerera ku Yerusalemu kwa mfumu.
23 Yowabu anali mtsogoleri wa gulu lonse lankhondo+ la Isiraeli. Benaya+ mwana wa Yehoyada+ anali kutsogolera Akereti+ ndi Apeleti.+
24 Adoramu+ anali kutsogolera anthu olembedwa ntchito yokakamiza, ndipo Yehosafati+ mwana wa Ahiludi anali wolemba zochitika.
25 Seva+ anali mlembi,+ ndipo Zadoki+ ndi Abiyatara+ anali ansembe.
26 Ira Myairi anakhalanso wansembe+ wa Davide.
Patsani ena
Patsani ena
2 Samueli 20
Baibulo la Dziko Latsopano la Malemba Opatulika
https://www.jw.org/finder?docid=1011452&Book=10&Chapter=20&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D20%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Muzimvera Abusa Amene Yehova Watipatsa
“Muzimvera amene akutsogolera pakati panu ndipo muziwagonjera. Iwo amayang’anira miyoyo yanu.”—AHEB. 13:17.
1, 2. N’chifukwa chiyani m’pomveka kuti Yehova amadziyerekezera ndi m’busa?
YEHOVA amadziyerekezera ndi m’busa. (Ezek. 34:11-14) M’pomveka kudziyerekezera chonchi chifukwa zimatithandiza kudziwa mmene iye alili. M’busa amene amakonda nkhosa zake amasamalira bwinobwino nkhosazo. Iye amapita nazo kubusa ndiponso kumadzi (Sal. 23:1, 2); amazilondera usana ndi usiku (Luka 2:8); amaziteteza kuti zisagwidwe ndi nyama zolusa (1 Sam. 17:34, 35); amanyamula tiana ta nkhosa (Yes. 40:11); amafufuza nkhosa zotayika komanso amasamalira zimene zavulala.—Ezek. 34:16.
2 Kalelo, anthu a Yehova ambiri anali alimi ndipo ankaweta ziweto. Choncho zinali zosavuta kuti amvetse mfundo yoti Yehova Mulungu ali ngati m’busa wabwino. Iwo ankadziwa kuti nkhosa sizingakhale bwinobwino popanda kusamaliridwa. Ndi mmene zililinso ndi anthu pa nkhani yolambira Mulungu. (Maliko 6:34) Zinthu siziyenda bwino ngati anthu sakusamaliridwa ndiponso kutsogoleredwa. Iwo amatha kusokonezeka mosavuta komanso kulowerera. Amakhala ngati “nkhosa zopanda m’busa” zimene zabalalika. (1 Maf. 22:17) Koma Yehova amasamalira anthu ake mwachikondi.
3. Kodi tikambirana chiyani m’nkhani ino?
3 Masiku anonso Yehova ali ngati m’busa. Iye amasamalirabe anthu ake. Tiyeni tione zimene amachita potsogolera ndiponso kusamalira nkhosa zake masiku ano. Tionanso zimene tiyenera kuchita Yehova akamatisamalira mwachikondi.
M’BUSA WABWINO AMATIPATSA ABUSA AANG’ONO
4. Kodi Yesu ali ndi udindo wotani posamalira nkhosa za Yehova?
4 Yehova wasankha Yesu kukhala Mutu wa mpingo wachikhristu. (Aef. 1:22, 23) Yesu, yemwe ndi “m’busa wabwino,” ali ndi makhalidwe ndiponso zolinga zofanana ndi za Atate wake. Iye anafika ‘potaya moyo wake chifukwa cha nkhosa.’ (Yoh. 10:11, 15) Dipo la Khristu ndi dalitso lalikulu kwambiri kwa anthu. (Mat. 20:28) Cholinga cha Yehova n’chakuti “aliyense wokhulupirira [Yesu] asawonongeke, koma akhale ndi moyo wosatha.”—Yoh. 3:16.
5, 6. (a) Kodi Yesu wasankha ndani kuti azisamalira nkhosa zake ndipo nkhosazo ziyenera kuchita chiyani? (b) Kodi ndi mfundo iti imene iyenera kutilimbikitsa kwambiri kumvera akulu mumpingo?
5 Kodi nkhosa zimasonyeza bwanji kuti Yesu ndi M’busa wawo? Yesu anati: “Nkhosa zanga zimamva mawu anga. Ine ndimazidziwa, ndipo izo zimanditsatira.” (Yoh. 10:27) Kumva mawu a M’busa Wabwino kumatanthauza kutsatira malangizo ake nthawi zonse. Zimenezi zikutanthauzanso kumvera abusa aang’ono amene iye watipatsa. Yesu anasonyeza kuti atumwi ndiponso ophunzira ake ayenera kupitiriza ntchito imene iye anayambitsa. Iwo anayenera ‘kuphunzitsa’ ndiponso ‘kudyetsa ana a nkhosa a Yesu.’ (Mat. 28:20; werengani Yohane 21:15-17.) Uthenga wabwino utafalikira kwambiri ndiponso ophunzira atachuluka, Yesu anakonza zoti pakhale akulu kuti aziweta nkhosa m’mipingo.—Aef. 4:11, 12.
6 Mtumwi Paulo anauza oyang’anira mumpingo wa ku Efeso kuti mzimu woyera ndi umene unawaika kukhala oyang’anira ‘kuti awete mpingo wa Mulungu.’ (Mac. 20:28) Masiku anonso oyang’anira mumpingo amasankhidwa chifukwa chotsatira mfundo za m’Malemba amene anauziridwa ndi mzimu woyera. Choncho tikamamvera oyang’anira mumpingo timasonyeza kuti timalemekeza Yehova ndi Yesu amene ndi Abusa aakulu. (Luka 10:16) Mfundo imeneyi ndi imene iyenera kutilimbikitsa kwambiri kugonjera akulu. Komabe tiyenera kuwamvera pa zifukwa zinanso.
7. Kodi akulu amakuthandizani bwanji kuti mukhalebe pa ubwenzi wabwino ndi Yehova?
7 Akulu amalimbikitsa ndiponso kulangiza Akhristu anzawo pogwiritsa ntchito Baibulo kapena mfundo za m’Malemba. Popereka malangizowo sakhala ndi cholinga choti azilamulira abale awo. (2 Akor. 1:24) Koma amafuna kuthandiza kuti mumpingo mukhale mtendere ndiponso kuti abale azisankha mwanzeru zochita. (1 Akor. 14:33, 40) Akulu “amayang’anira miyoyo” yathu poyesetsa kuthandiza aliyense mumpingo kuti akhale pa ubwenzi wabwino ndi Yehova. N’chifukwa chake amafulumira kuthandiza m’bale kapena mlongo amene watsala pang’ono ‘kupatuka’ kapena amene wapatuka kale. (Agal. 6:1, 2; Yuda 22) Izitu ndi zifukwa zomveka zotichititsa ‘kumvera amene akutsogolera.’—Werengani Aheberi 13:17.
8. Kodi akulu amateteza bwanji nkhosa za Mulungu?
8 Mtumwi Paulo yemwenso anali m’busa, analembera abale a ku Kolose kuti: “Samalani: mwina wina angakugwireni ngati nyama, mwa nzeru za anthu ndi chinyengo chopanda pake, malinga ndi miyambo ya anthu, malinganso ndi mfundo zimene zili maziko a moyo wa m’dzikoli, osati malinga ndi Khristu.” (Akol. 2:8) Chenjezo limeneli limasonyeza chifukwa chinanso chotichititsa kutsatira malangizo a m’Malemba amene akulu angatipatse. Akuluwo amateteza abale powachenjeza za anthu amene angasokoneze chikhulupiriro chawo. Mtumwi Petulo anachenjeza za “aneneri onyenga” ndiponso “aphunzitsi onyenga” amene “amakopa anthu apendapenda” kuti achite zoipa. (2 Pet. 2:1, 14) Masiku anonso akulu ayenera kuchenjeza abale ngati pakufunika kutero. Akuluwo amakhala kuti akudziwa zambiri. Komanso asanakhale akulu anali atasonyeza kuti amadziwa bwino Malemba ndipo akhoza kuphunzitsa zolondola. (1 Tim. 3:2; Tito 1:9) Iwo amatha kupereka malangizo mwaluso chifukwa chakuti ndi odziwa zambiri, ali ndi nzeru zochokera m’Malemba komanso sachita zinthu monyanyira.
M’BUSA WABWINO AMADYETSA NKHOSA NDIPONSO KUZITETEZA
9. Kodi Yesu amachita zotani potsogolera ndiponso kudyetsa mpingo masiku ano?
9 Yehova amagwiritsa ntchito gulu lake kuti apereke chakudya chauzimu chochuluka kwa Akhristu onse padziko lapansi. Timalandira malangizo ambiri ochokera m’Baibulo kudzera m’mabuku amene gululi limafalitsa. Koma nthawi zina gulu limapereka malangizo apadera kwa akulu pogwiritsa ntchito makalata kapena oyang’anira oyendayenda. Zonsezi zimathandiza kuti nkhosa zilandire malangizo omveka bwino.
10. Kodi akulu ayenera kuchita chiyani nkhosa zina zikapatuka?
10 Akulu alinso ndi udindo woteteza ndiponso kusamalira abale ndi alongo makamaka amene afooka kapena amene achita machimo enaake. (Werengani Yakobo 5:14, 15.) Mwina abale ndi alongo ena apatuka n’kusiya kutumikira Mulungu. Izi zikachitika, mkulu wachikondi ayenera kuchita zonse zimene angathe kuti apeze nkhosa yotayikayo n’kuikusira m’khola kapena kuti mumpingo. Yesu anati: “Atate wanga wakumwamba sakufuna kuti mmodzi wa tianati akawonongeke.”—Mat. 18:12-14.
KODI TIZIONA BWANJI ZIMENE ABUSA AANG’ONO AMALAKWITSA?
11. N’chifukwa chiyani zingakhale zovuta nthawi zina kutsatira malangizo a akulu?
11 Yehova ndi Yesu ndi Abusa angwiro. Koma abusa aang’ono amene atipatsa kuti asamalire mipingo si angwiro. Choncho nthawi zina zingakhale zovuta kutsatira malangizo a akuluwo. Anthu ena angaganize kuti: ‘Akulu nawonso si angwiro. Ndiye palibe chifukwa choti tizitsatira malangizo awo.’ N’zoona kuti akulu si angwiro koma tiyenera kuona moyenera zofooka ndi zolakwa zawo.
12, 13. (a) Kodi anthu ena amene anali ndi udindo wotsogolera anthu a Mulungu analakwitsa zinthu ziti? (b) N’chifukwa chiyani Yehova anachititsa kuti zolakwa za anthu amene ankawagwiritsa ntchito zilembedwe m’Baibulo?
12 Malemba amafotokoza mosapita m’mbali zolakwa za anthu amene Yehova anasankha kuti azitsogolera anthu ake. Mwachitsanzo, Davide anasankhidwa kukhala mfumu ndiponso mtsogoleri wa Isiraeli. Koma iye anachita chigololo ndiponso anapha munthu. (2 Sam. 12:7-9) Chitsanzo china ndi mtumwi Petulo. Ngakhale kuti anapatsidwa udindo waukulu mumpingo, analakwitsa zinthu zikuluzikulu. (Mat. 16:18, 19; Yoh. 13:38; 18:27; Agal. 2:11-14) Kuyambira nthawi imene Adamu ndi Hava anachimwa, Yesu yekha ndi amene anali wangwiro padzikoli.
13 N’chifukwa chiyani Yehova anachititsa kuti olemba Baibulo alembe zolakwa za anthu amene ankawagwiritsa ntchito? Chifukwa chimodzi n’chakuti ankafuna kusonyeza kuti akhoza kugwiritsa ntchito anthu amene si angwiro kuti azitsogolera anthu ake. Kuyambira kale wakhala akugwiritsa ntchito anthu otere. Choncho sitiyenera kung’ung’udza za anthu amene akutitsogolera kapena kunyalanyaza malangizo awo chifukwa cha zimene iwowo amalakwitsa. Yehova amafuna kuti tizilemekeza abalewo ndiponso kuwamvera.—Werengani Ekisodo 16:2, 8.
14, 15. Kodi tikuphunzira chiyani tikaona mmene Yehova ankaperekera malangizo kwa anthu ake m’mbuyomu?
14 Kumvera abale amene akutsogolera mumpingo n’kofunika kwambiri. Taganizirani mmene Yehova ankaperekera malangizo kwa anthu ake pa nthawi zovuta m’mbuyomu. Pamene Aisiraeli ankachoka ku Iguputo, Mulungu ankawapatsa malangizo kudzera mwa Mose ndi Aroni. Aisiraeli anayenera kumvera malangizo oti adye chakudya chapadera ndiponso kuwaza magazi a nkhosa pamafelemu a pakhomo kuti apulumuke mliri wa nambala 10. Mulungu sanapereke yekha malangizo amenewa kuchokera kumwamba. Aisiraeliwo anayenera kumvera akuluakulu awo omwe analandira malangizowo kuchokera kwa Mose. (Eks. 12:1-7, 21-23, 29) Pa nthawiyo, Mose ndiponso akuluakuluwo anali oimira Yehova popereka malangizo kwa anthu ake. Masiku ano, akulu mumpingo amagwiranso ntchito yofunika imeneyi.
15 Mosakayikira mungakumbukire za nthawi zina m’Baibulo pamene Yehova anagwiritsa ntchito angelo kapena anthu ena popereka malangizo othandiza kuti anthu apulumuke. Pa nthawi zonsezi Yehova sanapereke yekha malangizowo koma anagwiritsa ntchito anthu kapena angelo. Iwo ankaimira Yehova ndipo anauza atumiki ake zimene ayenera kuchita kuti apulumuke. Kodi mukuganiza kuti Yehova sadzachitanso zimenezi pa nthawi ya Aramagedo? Choncho akulu amene apatsidwa mwayi woimira Yehova kapena gulu lake masiku ano ayenera kusamala kwambiri kuti asamagwiritse ntchito mosayenera udindo wawo.
“GULU LIMODZI NDI M’BUSA MMODZI”
16. Kodi tikuyenera kumvera “mawu” ati?
16 Anthu a Yehova ali ‘m’gulu limodzi’ ndipo ali ndi “m’busa mmodzi,” yemwe ndi Yesu Khristu. (Yoh. 10:16) Yesu ananena kuti adzakhala ndi ophunzira ake “masiku onse mpaka m’nyengo ya mapeto a nthawi ino.” (Mat. 28:20) Iye tsopano ndi Mfumu kumwamba, ndipo zonse zimene ziyenera kuchitika dziko la Satanali lisanawonongedwe zili m’manja mwake. Kuti tikhalebe ogwirizana komanso otetezeka m’gulu la Mulungu, tiyenera kumvera ‘mawu akumbuyo kwathu’ otiuza njira yoyenera kupita. “Mawu” amenewo akuphatikizapo zimene mzimu wa Mulungu ukunena kudzera m’Baibulo komanso zimene Yehova ndi Yesu akunena kudzera mwa abale amene awasankha kuti akhale abusa aang’ono.—Werengani Yesaya 30:21; Chivumbulutso 3:22.
17, 18. (a) N’chifukwa chiyani anthu a Yehova ayenera kukhala tcheru? (b) Kodi sitiyenera kukayikira lonjezo liti? (c) Kodi tidzakambirana chiyani m’nkhani yotsatira?
17 Baibulo limanena kuti Satana akuyendayenda “ngati mkango wobangula, wofunitsitsa kuti umeze winawake.” (1 Pet. 5:8) Iye ali ngati chilombo cholusa komanso chanjala ndipo akuwenderera aliyense wofooka kapena amene wasochera kuti amumbwandire. N’chifukwa chake sitiyenera kuchoka ngakhale pang’ono m’gulu la Mulungu n’kusiyana ndi ‘m’busa wathu ndi woyang’anira miyoyo yathu.’ (1 Pet. 2:25) Ponena za anthu amene adzapulumuke chisautso chachikulu, lemba la Chivumbulutso 7:17 limanena kuti: “Mwanawankhosa [Yesu] . . . adzawaweta ndi kuwatsogolera ku akasupe a madzi a moyo. Ndipo Mulungu adzapukuta misozi yonse m’maso mwawo.” Limenelitu ndi lonjezo losangalatsa zedi.
18 M’nkhaniyi takambirana udindo waukulu umene akulu ali nawo mumpingo monga abusa aang’ono. Koma funso ndi lakuti, Kodi akulu amenewa angatani kuti azisamalira bwino nkhosa za Yesu? Tidzakambirana yankho lake m’nkhani yotsatira.


text:
KALE LATHU
Mfumu Inasangalala Kwambiri
MU AUGUST 1936, Robert ndi George Nisbet anapita kunyumba yachifumu ku Swaziland. Iwo anapita pa galimoto yokhala ndi zipangizo zokuzira mawu ndipo anatenga galamafoni. Anagwiritsa ntchito zinthuzi kuti Mfumu Sobhuza Yachiwiri ndi anthu ake amvetsere nyimbo ndiponso nkhani za M’bale J. F. Rutherford. Mfumuyo inasangalala kwambiri. George anati: “Tinasowa choyankha pamene mfumuyo inafuna kugula galamafoniyo, malekodi ndiponso zokuzira mawu.”
Robert anapepesa n’kufotokoza kuti zinthuzo sizinali zogulitsa chifukwa sizinali zawo. Mfumuyo inafuna kudziwa mwiniwake.
Robert anayankha kuti: “Zinthuzi ndi za Mfumu ina.” Sobhuza atafunsa dzina la Mfumuyo, Robert anati: “Ndi Yesu Khristu yemwe ndi Mfumu ya Ufumu wa Mulungu.”
Sobhuza ananena kuti: “Ee! Ameneyotu ndi Mfumu yapamwamba kwambiri. Sindikufuna kutenga chinthu chake chilichonse.”
Robert analemba kuti: ‘Ndinadabwa kwambiri ndi khalidwe la mfumuyi. Iye ankalankhula Chingelezi chabwino kwambiri koma sankachita matama. Anali wochezeka ndipo sankayankha mozungulira. Ndinacheza naye mu ofesi yake kwa mphindi 45, George akuika nyimbo panja.
Robert ananenanso kuti: ‘Tsiku lomwelo, tinapita kusekondale ina ya kumeneko ndipo unali ulendo wosangalatsa. Tinalalikira mphunzitsi wamkulu ndipo anamvetsera mwatcheru. Titamuuza za galamafoni ija ndiponso malekodi a nyimbo ndi nkhani zimene onse pasukuluyo akhoza kumvetsera, anasangalala kwambiri. Kenako anaitana ophunzira pafupifupi 100 kuti adzamvetsere. Tinauzidwa kuti kusukuluyo, anyamata ankaphunzira ulimi, ukalipentala, zomangamanga, Chingelezi ndiponso masamu. Koma atsikana ankaphunzira unesi, ntchito zapakhomo ndiponso zinthu zina. Kenako tinauzidwanso kuti agogo a Mfumu Sobhuza ndi amene anayambitsa sukuluyo.’
Kuyambira mu 1933, Mfumu Sobhuza ankakonda kumvetsera apainiya amene ankabwera kudzalalikira kunyumba yachifumu. Nthawi ina, anasonkhanitsa asilikali omulondera okwana 100 kuti amvetsere malekodi a uthenga wa Ufumu. Iye analembetsanso kuti azilandira magazini athu mwezi uliwonse, komanso ankalandira mabuku athu. Pasanapite nthawi, anali ndi mabuku athu pafupifupi onse. Komanso ankasungabe bwino mabukuwo ngakhale kuti boma la atsamunda linkaletsa mabuku a Mboni pa nthawi ya nkhondo yachiwiri yapadziko lonse.
Mfumu Sobhuza Yachiwiri inapitiriza kulandira Mboni kunyumba yachifumu ku Lobamba. Nthawi zina, inkaitananso atsogoleri a matchalitchi kuti adzamvetsere nkhani za Baibulo. Nthawi ina, m’bale wina dzina lake Helvie Mashazi ankafotokoza Mateyu chaputala 23 ndipo atsogoleri a matchalitchi anapsa mtima n’kunyamuka kuti akamukhazike pansi. Koma mfumuyo inauza M’bale Mashazi kuti apitirize kukamba nkhani yake. Inauzanso anthu amene analipo kuti azilemba mavesi onse amene atchulidwa m’nkhaniyo.
Pa nthawi ina, mpainiya wina atakamba nkhani, atsogoleri 4 a matchalitchi anabisa makolala awo aubusa n’kunena kuti: “Tasiya ubusa. Tsopano ndife Mboni za Yehova.” Kenako anapempha mpainiyayo kuti awapatse mabuku ngati amene Mfumu inali nawo.
Kuchokera m’ma 1930 mpaka pamene anamwalira mu 1982, Sobhuza ankalemekeza a Mboni za Yehova ndipo sankalola kuti azunzidwe chifukwa chosachita nawo miyambo ya ku Swaziland. M’pake kuti a Mboni za Yehova ankamuyamikira ndipo anadandaula kwambiri pamene anamwalira.
Pofika m’chaka cha 2013, m’dziko la Swaziland munali ofalitsa oposa 3,000. M’dzikoli muli anthu oposa 1 miliyoni, choncho wofalitsa aliyense ayenera kulalikira anthu 384. Pa nthawiyi kunalinso apainiya oposa 260 ndiponso mipingo 90. Anthu amene anafika pa Chikumbutso m’chaka cha 2012, anali 7,496. Izi zikusonyeza kuti ambiri akhoza kukhala Mboni za Yehova. Apa tinganene kuti abale amene anapita ku Swaziland m’ma 1930 anayala maziko abwino kwambiri.—Yachokera ku South Africa.


text:
28 Choncho, Isaki anaitana Yakobo ndipo anamudalitsa n’kumulamula kuti: “Usatenge mkazi pakati pa ana aakazi a ku Kanani.+2 Nyamuka, pita ku Padana-ramu kunyumba ya Betuele bambo a mayi ako. Kumeneko ukatenge mkazi pakati pa ana a Labani mlongo wa mayi ako.+3 Mulungu Wamphamvuyonse adzakudalitsa. Adzakupatsa ana ndipo adzawachulukitsa moti adzakhala mitundu yambiri ya anthu.+4 Adzakupatsa iwe ndi mbewu zako+ madalitso amene analonjeza Abulahamu,+ kuti udzakhale mwini dziko limene ukukhalamo ngati mlendo,+ limene Mulungu anapatsa Abulahamu.”+5 Chotero Isaki anatumiza Yakobo, ndipo iye ananyamuka ulendo wopita ku Padana-ramu. Anapita kwa Labani mwana wa Betuele, Msiriya.+ Labaniyo anali mlongo wake wa Rabeka,+ mayi ake a Yakobo ndi Esau.+6 Esau anaona kuti Isaki wadalitsa Yakobo, ndiponso kuti wam’tumiza ku Padana-ramu kukatenga mkazi kumeneko. Anaona kuti pomudalitsa anamulamula kuti: “Usatenge mkazi pakati pa ana aakazi a ku Kanani.”+7 Anaonanso kuti Yakobo wamvera bambo ake ndi mayi ake ndipo wapita ku Padana-ramu.+8 Pamenepo Esau anazindikira kuti, Isaki bambo ake, anali kuipidwa nawo ana aakazi a ku Kanani.+9 Chotero Esau anapita kwa Isimaeli* n’kukatengako mkazi kuwonjezera pa akazi amene anali nawo.+ Mkaziyo dzina lake anali Mahalati, ndipo anali mlongo wake wa Nebayoti. Mahalati anali mwana wa Isimaeli, mwana wa Abulahamu.10 Yakobo anapitiriza ulendo wake wochokera ku Beere-seba kupita ku Harana.+11 Kenako anafika pamalo ena n’kuganiza zogona, popeza dzuwa linali litalowa. Chotero, anatenga mwala umodzi pamalopo n’kuuchita mtsamiro, n’kugona pamenepo.+12 Kenako anayamba kulota.+ M’malotowo anaona makwerero ochokera pansi mpaka kumwamba. Angelo a Mulungu anali kukwera ndi kutsika pamakwereropo.+13 Pamwamba pa makwererowo anaonapo Yehova, amene anamuuza kuti:+“Ine ndine Yehova, Mulungu wa Abulahamu kholo lako, ndi Mulungu wa Isaki.+ Dziko limene wagonapoli ndidzalipereka kwa iwe ndi kwa mbewu yako.+14 Mbewu yako ndithu idzachuluka ngati mchenga wa padziko lapansi,+ ndipo ana ako adzafalikira kumadzulo, kum’mawa, kumpoto ndi kum’mwera.+ Komanso kudzera mwa iwe ndi mwa mbewu yako, mabanja onse a padziko lapansi adzapeza madalitso*+ ndithu.15 Ine ndili nawe ndipo ndikuyang’anira pa ulendo wako wonse, kufikira ndidzakubwezera kumalo ano.+ Sindidzakusiya kufikira nditachitadi zimene ndanena kwa iwe.”+16 Kenako Yakobo anagalamuka ku tulo take n’kunena kuti: “Ndithudi Yehova ali pamalo pano, koma ine sindinadziwe.”17 Iye anachita mantha n’kunenanso kuti:+ “Malo ano ndi oopsa!+ Ndithu malo ano ndi nyumba ya Mulungu,+ ndiponso ndi khomo la kumwamba.”18 Tsopano Yakobo anadzuka m’mawa kwambiri, n’kutenga mwala umene anautsamira uja, n’kuuimika monga mwala wachikumbutso. Atatero anauthira mafuta pamwamba.+19 Kenako, malowo anawatcha Beteli.+ Koma dzina lakale la mzindawo linali Luzi.+20 Yakobo analonjeza+ kuti: “Ndithu ngati Mulungu adzakhalabe nane n’kundisungabe pa ulendo wangawu, ndiponso ngati adzandipatsadi chakudya ndi zovala,+21 komanso ngati ndidzabwereradi mwamtendere kunyumba ya bambo anga, pamenepo Yehova adzakhala atasonyezadi kuti ndi Mulungu wanga.+22 Mwala wachikumbutso umene ndauimika panowu, udzakhala nyumba ya Mulungu.+ Pa chilichonse chimene mudzandipatsa, sindidzalephera kukubwezerani chakhumi chake.”+
Mawu a M'munsi
^ “Isimaeli” pano amatanthauza “Aisimaeli.” Pa nthawiyi Isimaeli anali atamwalira kale, ndipo Esau anali ndi zaka pafupifupi 77. Onani Ge 25:17, 26.


text:
Nkhani 53: Lonjezo la Yefita
KODI munayamba mwapanga lonjezo ndiye pambuyo pake n’kuliona kukhala lobvuta kulisunga? Mwanuna’yo m’chithunzi’chi anatero, ndicho chifukwa chake ali wachisoni kwambiri. Mwamuna’yo ndi woweruza wolimba mtima wa Israyeli wochedwa Yefita.
Iye akukhala ndi moyo pa nthawi imene Aisrayeli sakulambira’nso Yehova. Iwo akuchita’nso zoipa. Chotero Yehova akulola Aamoni kuwakatha. Izi zikuchititsa Aisrayeli kupfuulira kwa Yehova kuti: ‘Takuchimwirani. Chonde, tipulumutseni!’
Anthu’wo ali n’chisoni chifukwa cha zoipa zimene iwo achita. Akusonyeza kuti ali n’chisoni mwa kulambira’nso Yehova. Chotero kachiwiri’nso Yehova akuwathandiza.
Yefita akusankhidwa ndi anthu’wo kukamenyana ndi Aamoni oipa’wo. Yefita akufuna kwambiri kuti Yehova am’thandize m’nkhondo’yo. Chotero akulonjeza Yehova kuti: ‘Ngati mudzandipatsa chipambano pa Aamoni, munthu woyamba wotuluka m’nyumba mwanga kudzandichingamira pochokera ku chipambano’ko ndidzam’pereka kwa inu.’
Yehova akumvetsera lonjezo la Yefita, ndipo akum’thandiza kupambana. Pobwerera kwao, kodi mukudziwa amene anali woyambirira kum’chingamira? Ndiye mwana wake wamkazi, amene anali mmodzi yekha. ‘O, mwana wanga wamkazi!’ akutero Yefita. N’chisoni chotani nanga chimene ukundidzetsera. Koma ndalonjeza kwa Yehova, sindingasinthe.’
Atamva za lonjezo’lo mwana’yo, poyamba ali ndi chisoni naye’nso. Pakuti zikutanthauza kuti adzafunikira kusiya atate ndi mabwenzi ake. Koma adzaonongera moyo wake wonse akutumikira Yehova pa chihema m’Silo. Iye akuuza atate wake kuti: ‘Ngati mwapanga lonjezo kwa Yehova muyenera kulisunga.’
Chotero mwana’yo akumka ku Silo, naonongera moyo wake wonse m’kutumikira Yehova pa chihema. Masiku anai pa chaka akazi a Isryeli akukam’zonda kumene’ko, ndipo onse amasangalalira pamodzi. Anthu amakonda mwana’yo chifukwa ndi mtumiki wabwino wa Yehova.
Mafunso
- Kodi Yefita ndi ndani, ndipo anakhala ndi moyo pa nthaŵi iti?
- Kodi Yefita akulonjeza Yehova chiyani?
- N’chifukwa chiyani Yefita akumva chisoni atabwerera kunyumba pambuyo popambana nkhondo yomenyana ndi Aamoni?
- Kodi mwana wa Yefita akunena chiyani atamva zimene bambo ake analonjeza?
- N’chifukwa chiyani anthu akumukonda mwana wa Yefita?
Mafunso ena
- Ŵerengani Oweruza 10:6-18.
Kodi mbiri ya kusakhulupirika kwa Aisrayeli kwa Yehova iyenera kukhala chenjezo lotani kwa ife? (Ower. 10:6, 15, 16; Aroma 15:4; Chiv. 2:10)
- Ŵerengani Oweruza 11:1-11, 29-40.
Kodi tikudziŵa bwanji kuti pamene Yefita anapereka mwana wake wamkazi kukhala “nsembe yopsereza” sizinatanthauze kuti anamupha n’kumupereka nsembe? (Ower. 11:30; Lev. 16:24; Deut. 18:10, 12)
Kodi Yefita anapereka mwana wake wamkazi monga nsembe m’njira yotani?
Kodi tingaphunzire chiyani pa nkhani ya mmene Yefita anaonera lonjezo lake kwa Yehova? (Ower. 11:35, 39; Mlal. 5:4, 5; Mat. 16:24)
Kodi mwana wamkazi wa Yefita ndi chitsanzo chabwino motani kwa Akristu achinyamata kuti aone utumiki wa nthaŵi zonse monga ntchito ya moyo wawo wonse? (Ower. 11:36; Mat. 6:33; Afil. 3:8)


text:
ZOTI MUCHITE POPHUNZIRA BAIBULO
Zoti Muchite Pophunzira Baibulo
Pirirani Mavuto Mosangalala
Phunzirani nkhani ya Paulo ndi Sila. Koperani nkhaniyi, iwerengeni m’Baibulo ndipo mukhale ngati mukuona zinthuzo zikuchitika.
Zinanso
Muzilandira Uphungu Modzichepetsa
Kodi mungaphunzirepo chiyani mukaganizira mmene Natani anaperekera uphungu kwa Davide?
Pewani Kulakalaka Zinthu Zoipa
Chitani zimene mwauzidwa kuti muchite, ndipo mukamawerenga nkhani ya m’Baibuloyi ya Davide ndi Bati-seba, muziyerekezera kuti mukuona zimene zikuchitikazo. Kodi tingaphunzirepo chiyani pa nkhaniyi?
Pewani Mtima Wodzikuza
Abisalomu, yemwe anali mwana wa Mfumu Davide, ankafuna kulanda ufumu wa bambo ake. Koma mtima wake wodzikuzawu unam’chititsa kuti ataye moyo wake.


text:
Here are the latest born from Air France, Airbus A380! A real treat to drive and thrills guaranteed, includes custom sounds and a panel specific 2D model. Warning no virtual cockpit, when starting, right click on the screen and select 2D cockpit view.
- On October 30, 2009, Air France-KLM walandira wosapitirira Airbus A380 - On November 20, 2009, kampani yapanga buthulo ulendo wa A380 pakati Paris ndipo New York ndi okwera 538 pa bolodi.
Air France akuwatenga yobereka Airbus wosapitirira A380, padziko lonse lapansi yonyamula, amene akhoza kukwaniritsa 538 okwera pa 13,000 Km. Atatu a ndege thwelofu kuti adzaperekedwa kwa Air France pakati pa tsopano ndi kasupe 2010, kuti wayesetsa kutsatira ndi wachinayi. Kuyambira pa 23 November 2009, ndi Air France A380 adzakhala opareshoni flights tsiku ndi tsiku pakati Paris - Charles de Gaulle ndi New York - JFK, kenako Paris-Johannesburg pa yozizira 2009-2010.
Air France Choncho woyamba European chonyamulira ntchito Superjumbo izi, ndi ndege yoyamba ya padziko lonse kupereka flights transatlantic pakati Europe ndi USA ndege imeneyi.
The A380 makamaka bwino yosayenera kwa njira ya Air France, ndi kukula kwake ndi machesi abwino ndege wamphamvu likulu ku Paris - Charles de Gaulle.
Onse anayi boma la-ndi-luso GP 7200 injini, mawonekedwe ake kuuluka bwino potsatira njira ndi fuselage zake, kuphatikiza pa njira zamakono atsopano kupanga A380 ndege kwambiri zachilengedwe-wochezeka a m'gulu lake.
«Mu 1996, Air France zochita zake kukhala ndi A380 pa muyezo cholinga chotsimikizira kuti ntchito ya ndege uyu anali oyenereradi za kampani zofunika», ananena Jean-Cyril Spinetta, wapampando wa bodi ya Air France-KLM .
The A380 monyadira mphamvu yokwanira ndendende moyo wa Boeing 777-200 ndi Airbus A340-300 pamodzi, pamene kupereka kuchepetsa 20% ndalama opaleshoni.
«Aliyense A380 zidzathandiza Air France kupulumutsa 12 kuti 15 mayuro miliyoni chaka chomwe nyengo lero maganizo zachuma, amatipatsa Company ndi njira kupirira vuto limeneli. Air France kotero athe kupereka ogula analimbikitsidwa kwambiri, pamene kusunga ndalama zake mwanzeru. Komanso, ntchito ya A380 zikugwirizana ndi kampani malonjezo chilengedwe », anawonjezera Pierre-Henri Gourgeon, CEO wa Air France.
Air France a A380 amapereka apaulendo magulu atatu: La kuyamba-Choyamba - mipando 9 pa sitima yaikulu - Affaires-Business - 80 mipando pa sitima chapamwamba - ndi Voyageur-Economy 449 mipando kufalitsa pa adzikometsa awiri. Uliwonse kanyumba modziwika chete, Air France analenga wapamtima ululu ambience chifukwa kuyatsa chosinthika wosakanikirana ndi magawo osiyanasiyana a ndege. Kaya ndi msonkhano mfundo kapena dera zosangalatsa, aliyense kanyumba wakhala zokuzira ndi okwera zonse ayenera kupanga ndege awo moona kosangalatsa mmodzi. 22 ndege anyamata ali pa bolodi kutumikira makasitomala 538.
Mwamsanga 1996, Air France anachita nawo magulu ntchito kuphatikizapo Airbus ndi waukulu Launch onyamula A380, kupanga ndege amene akhoza kuyembekezera kasitomala, ndi wakonzera kudza kwake kuyambira 2003. Air France ntchito ndi boma la ndege kuti azolowere maofesi pansi ndege latsopanoli, ophunzitsidwa onse oyendetsa ndi pansi ndodo ndipo padera ku zipangizo zoyenera limbikitsa.
Author Model by Robert Versluys, panel by Pasquale Rinaldi, sounds by Cadmus Lee


text:
MOYO WATHU WACHIKHRISTU
Tizigwiritsa Ntchito Mwanzeru Mabuku Ndiponso Magazini
Yesu ananena kuti: “Munalandira kwaulere, patsani kwaulere.” (Mat. 10:8) Timatsatira malangizowa chifukwa sitilipiritsa anthu tikawapatsa Baibulo kapena mabuku ena. (2 Akor. 2:17) Komabe tizikumbukira kuti mabukuwa ndi amtengo wapatali chifukwa amakhala ndi mfundo zochokera m’Mawu a Mulungu. Pamafunikanso ndalama zambiri komanso pamakhala ntchito yaikulu kuti mabukuwa asindikizidwe ndiponso kutumizidwa kumipingo padziko lonse. Choncho tiyenera kungotenga mabuku ndi magazini omwe tingagwiritsedi ntchito.
Tizichita zinthu mozindikira tikamagawira mabuku ndi magazini ngakhale pamene tikulalikira pamalo opezeka anthu ambiri. (Mat. 7:6) M’malo mongogawira zinthu kwa anthu amene akudutsa, ndi bwino kukambirana nawo kaye kuti tione ngati ali ndi chidwi. Mafunso amene ali m’bokosili angatithandize pa nkhaniyi. Ngati tingayankhe kuti inde pa funso limodzi, zingasonyeze kuti munthuyo ali ndi chidwi. Ngati tikukayikira kuti ali ndi chidwi, ndi bwino kungomupatsa kapepala. Komabe munthu akapempha magazini kapena buku linalake, tikhoza kumupatsa.


text: 12 Ufumu wa Rehobowamu utangokhazikika+ ndiponso iye atangokhala wamphamvu, iye ndi Aisiraeli onse+ anasiya chilamulo cha Yehova.+2 M’chaka chachisanu cha Mfumu Rehobowamu,+ Sisaki+ mfumu ya Iguputo anabwera kudzaukira Yerusalemu (chifukwa iwo anachita zosakhulupirika kwa Yehova).+3 Anabwera ndi magaleta 1,200+ ndi amuna okwera pamahatchi 60,000. Anabweranso ndi anthu osawerengeka+ kuchokera ku Iguputo. Anthuwo anali Alibiya,+ Asuki ndi Aitiyopiya.+4 Sisakiyo analanda mizinda ya Yuda+ yomwe inali ndi mipanda yolimba kwambiri, ndipo pamapeto pake anafika ku Yerusalemu.+5 Tsopano mneneri Semaya+ anapita kwa Rehobowamu ndi kwa akalonga a Yuda amene anasonkhana ku Yerusalemu chifukwa cha Sisaki. Iye anawauza kuti: “Yehova wanena kuti, ‘Inuyo mwandisiya,+ choncho inenso ndakusiyani+ ndipo ndakuperekani m’manja mwa Sisaki.’”6 Akalonga a Isiraeliwo ndi mfumuyo atamva zimenezi, anadzichepetsa+ n’kunena kuti: “Yehova ndi wolungama.”+7 Yehova ataona+ kuti anthuwo adzichepetsa, mawu a Yehova anafika kwa Semaya,+ kuti: “Anthuwa adzichepetsa,+ choncho sindiwawononga. Posachedwapa ndiwapulumutsa, ndipo sinditsanulira mkwiyo wanga pa Yerusalemu kudzera m’manja mwa Sisaki.+8 Koma iwo akhala atumiki ake+ kuti adziwe kusiyana kokhala atumiki anga+ ndi kokhala atumiki a maufumu a m’dzikoli.”+9 Chotero Sisaki+ mfumu ya Iguputo anaukira Yerusalemu ndi kutenga chuma cha m’nyumba ya Yehova+ ndi chuma cha m’nyumba ya mfumu.+ Anatenga chilichonse kuphatikizapo zishango zagolide zimene Solomo anapanga.+10 Choncho Mfumu Rehobowamu inapanga zishango zamkuwa m’malo mwake, ndipo inazipereka kwa akulu a asilikali othamanga,+ omwe anali alonda+ a pakhomo la nyumba ya mfumu, kuti aziziyang’anira.+11 Nthawi iliyonse imene mfumuyo ikupita kunyumba ya Yehova, asilikali othamangawo ankanyamula zishangozo, ndipo kenako ankazibwezera kuchipinda cha alonda.+12 Chifukwa chakuti Rehobowamu anadzichepetsa, Yehova anabweza mkwiyo wake+ ndipo sanaganizenso zoti awawononge anthu onsewo.+ Komanso mwa anthu a ku Yuda munapezeka ntchito zabwino.+13 Mfumu Rehobowamu inapitiriza kulimbitsa ufumu wake ndi kulamulira ku Yerusalemu. Rehobowamu+ anali ndi zaka 41 pamene anayamba kulamulira, ndipo kwa zaka 17 analamulira ku Yerusalemu, mzinda+ umene Yehova anasankha pakati pa mafuko onse a Isiraeli kuti aike dzina lake kumeneko.+ Mayi ake dzina lawo linali Naama+ Muamoni.+14 Koma iye anachita zoipa+ chifukwa sanatsimikize kufunafuna Yehova ndi mtima wake wonse.+15 Nkhani zina zokhudza Rehobowamu, zoyambirira ndi zomalizira,+ zinalembedwa m’mawu a mneneri Semaya+ ndiponso m’mawu a Ido+ wamasomphenya, motsatira mndandanda wa mayina a makolo. Nthawi zonse panali kuchitika nkhondo pakati pa Rehobowamu+ ndi Yerobowamu.+16 Pomalizira pake, Rehobowamu anagona pamodzi ndi makolo ake+ ndipo anaikidwa m’manda mu Mzinda wa Davide.+ Kenako Abiya+ mwana wake anayamba kulamulira m’malo mwake.